title: Päiväntasaus

text: Syyspäiväntasaus on 22.9. tai 23.9. Tällöin aurinko siirtyy pohjoiselta pallonpuoliskolta eteläiselle. Pohjoisella pallonpuoliskolla alkaa syyskausi. Eteläisellä pallonpuoliskolla alkaa kevätkausi. Eteläisellä pallonpuoliskolla on näin ollen samaan aikaan kevätpäiväntasaus.


title: Viktor Maigurov

text: Viktor Viktorovitš Maigurov (, s. 7. helmikuuta 1969 Sverdlovsk, Venäjän SFNT, Neuvostoliitto) on Venäjää ja Valko-Venäjää edustanut entinen ampumahiihtäjä.


title: Viktor Maigurov

text: Maigurov voitti urallaan kolme maailmancupin osakilpailua, joista viimeisin oli vuonna 1997. Maigurov kilpaili Valko-Venäjän joukkueessa Lillehammerin olympialaisissa 1994, ja sijoittui neljänneksi viestissä. Vuonna 1998 hän kilpaili Venäjän joukkueessa, ja sai parempaa menestystä kuin Valko-Venäjällä. Naganon olympialaisissa 1998 hän voitti pronssia viestissä, ja neljä vuotta myöhemmin pronssia normaalimatkan kilpailusta.


title: Viktor Maigurov

text: Maigurov voitti Holmenkollenin osakilpailun urallaan kaksi kertaa, kun vuonna 1996 hän voitti sekä pikamatkan että takaa-ajon.


title: Ichkeulin kansallispuisto

text: Ichkeulin kansallispuisto kattaa Ichkeul-järven ympäristöineen Tunisian pohjoisosassa lähellä Välimeren rannikkoa. Järvi on tärkeä muuttolintujen levähdyspaikka. Puisto on Unescon maailmanperintökohde vuodesta 1980.


title: Ichkeulin kansallispuisto

text: Järveen laskemien jokien patoaminen on kuivattanut tulvaniittyjä, ja alueen linnustollinen merkitys on vaarassa.


title: Shabeellaha Hoose

text: Alue tunnettiin aiemmin Somalian leipäkorina, mutta nykyisin sitä vaivaa nälänhätä. YK ruokkii alueella yli 1,2 miljoonaa ihmistä.


title: Saila Purho

text: Saila Terhikki Purho (s. 9. huhtikuuta 1965 Karhula) on suomalainen pikajuoksija, jonka päämatka oli 100 metrin aitajuoksu. Hän voitti lajissa kaksi Suomen mestaruutta. Purhon 100 metrin aitajuoksun ennätysaika on 13,74 s vuodelta 1983. Seuratasolla hän edusti Karhulan Katajaisia.Hallikilpailut


title: Puntarikoski

text: Puntarikoski on Kontiolahden kylä, joka sijaitsee Höytiäisen ja Höytiäisen kanavan ranta-alueella, Puntarikosken voimalan läheisyydessä. Puntarikosken voimalaitos rakennettiin 1957. Puntarikoski syntyi, kun Höytiäisen ja Pyhäselän välille rakennettiin kanava vuonna 1859.


title: Puntarikoski

text: Kyläyhdistyksen kotisivuilla kuvataan, että Puntarikoski on muuttunut 1970-luvulta lähtien perinteisestä maalaiskylästä nykyaikaiseksi maaseutulähiöksi. Puutalot ovat osaksi korvautuneet tiilisillä, pellot metsällä ja kotieläimet lemmikeillä.


title: Puntarikoski

text: Häikänniemi, entinen uittosatama, on kyläläisten virkistäytymisalue. Uittoyhdistyksen kämppä on Joensuun Urheilusukeltajien käytössä.


title: Puntarikoski

text: Puntarikosken kyläyhdistys on toiminut vuodesta 2004.


title: Puntarikoski

text: Kylässä ei ole omaa koulua. Lähin alakoulu on Onttolassa.


title: Puntarikosken voimalaitos

text: Puntarikosken voimalaitos on vesivoimalaitos Kontiolahdella. Puntarikoski syntyi, kun Höytiäisen ja Pyhäselän välille rakennettiin Höytiäisen kanava vuonna 1859. Voimalaitos rakennettiin 1957 ja vihittiin käyttöön 1.9.1958.


title: Puntarikosken voimalaitos

text: Valmistumisen jälkeen voimalaitosta on uusittu kahteen otteeseen. Vuonna 1988 generaattori aukaistiin ensimmäisen kerran sitten 1957 valmistumisen jälkeen käämien injektointia varten. Vuonna 1991 laitos muutettiin kaukokäyttölle siitä tuli sen jälkeen miehittämätön. Samalla uusittiin ohjausautomatiikka, pääkeskus ja jakokeskukset sekä asennettiin palohälytysjärjestelmät. 2017 tehtiin voimalaitokselle peruskunnostus koneistoltaan ja laitostiloiltansa. Voimalaitoksen vanha kaplanturbiinin juoksupyörä on nostettu muistomerkiksi peruskunnostuksen yhteydessä


title: Puntarikosken voimalaitos

text: Voimalan putouskorkeus on noin 11,5 metriä, keskivirtaama on 16 kuutiometriä sekunnissa ja turbiinin mitoitus on 60 kuutiometriä sekunissa. Nykyisin kokonaisteho 7 MW. Voimalan peruskunnostuksessa uusittiin generaattori: entinen oli teholtaan 6 MW ja vuotuinen energiantuotanto oli noin 11 GWh. Uusinnan ansiosta vuotuinen energiantuotanto on nykyisin noin 17 GWh.


title: Puntarikosken voimalaitos

text: Vanha turbiini, valmistusnumeroltaan 1991, oli Tampellan tekemä ja entinen generaattori (toiminnassa 1958–2017) Siemensin valmistama.


title: Puntarikosken voimalaitos

text: Puun uitto voimalan kautta loppui vuonna 1976. Uitossa käytettiin Valmetin Jyväskylän Rautpohjan tehtaan 1958 valmistamaa ensimäinen nippunosturi, Sitten sotakorvaustuotteiden jälkeen. Nostokyky on siirtolaitoksella 17 tonnia ja se pystyi siirtämään 40 nippua tunnissa ylävedestä alaveteen.


title: Hathajooga

text: Hathajooga on joogan laji, jossa ihminen pyrkii saamaan kehonsa hyvään hallintaan. Kulmakiviä on pranayama eli hengittäminen oikein sekä asanat eli asennot. Periaatteet ovat painovoiman huomioiminen, asteittaisuus ja kompensaatio harjoituksessa.


title: Hathajooga

text: Hathajoogan pohjalta on kehitetty liikunnallisempi astangajooga.


title: Kudrjavtsev

text: Kudrjavtsev tai Kudrjavzev (), naisilla Kudrjavtseva (), on muun muassa seuraavien henkilöiden sukunimi:


title: Irene Marttila

text: Irene Maarit Kyllikki Marttila (o.s. Lusikka, s. 28. marraskuuta 1960 Muhos) on suomalainen keskimatkojen juoksija. Hän voitti ulkoradoilla 800 metrin juoksussa ja 1 500 metrin juoksussa molemmissa yhden Suomen mestaruuden. Marttilan ennätysajat ovat 800 metrin juoksussa 2.04,45 vuodelta 1984 ja 1 500 metrin juoksussa 4.16,12 vuodelta 1982. Seuratasolla hän edusti Oulun Pyrintöä.


title: Dir (klaani)

text: Dir on yksi Somalian kuudesta suuresta klaanista. Sen kanta-aluetta on maan luoteiskolkka, mutta siihen kuuluvia eristäytyneitä ryhmiä asuu myös Shabeellaha Hoosessa Merkan kaupungin ympäristössä. Klaanin jäseniä asuu myös Etiopian ja Djiboutin alueella.


title: Dir (klaani)

text: Dir on Somalian vanhimpia klaaneja. Tarun mukaan sekä Darod- että Isaq-klaanin esi-isät olisivat tulleet 900-luvulla Arabian niemimaalta Somalian pohjoisosaan ja naineet Dir-klaanista vaimot. Nykykäsityksen mukaan tämä ei kuitenkaan pidä paikkaansa, koska arabialaiset nimet ilmestyivät käyttöön vasta 1400-luvulla.


title: Nonanoli

text: Nonanoli eli nonyylialkoholi eli 1-nonanoli on alkoholi, jossa on yhdeksän hiiliatomia. Sitä esiintyy luonnossa appelsiineissa ja sen estereitä, esimerkiksi nonyyliasetaattia, käytetään hajusteiden valmistuksessa.


title: Nonanoli

text: Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Konekirjonta

text: Konekirjonta (myös brodeeraus) on kuvion tekoa konekirjontaan tarkoitetun ompelukoneen (brodeerauskone) avulla.


title: Konekirjonta

text:
Kuvion tekeminen alkaa kuviosta ja sen sovittamisesta kirjontaohjelmaan. Monissa suunnitteluohjelmissa on vaihteleva määrä valmiiksi ohjelmoituja kirjasimia tekstityksiin samoin niissä on erilaisia täyttö- ja reunustustikkiominaisuuksia.
Joissakin on myös lisälaitteita paljettikirjontaan, nyörikirjontaan ja reikäommelkirjontaan.
Kirjottavan kankaan valmistelu riippuu sen ominaisuuksista: neulostyyppinen kangas kuten t-paita, pipo tai vastaava, tarvitsee lähes aina tukimateriaalin taustapuolelle.
Neuloskankaan voi tukea kahdella tavalla: Perinteinen tapa on kiristää sekä kangas että tukimateriaali yhtä aikaa kirjontakehykseen. Tukimateriaali voi olla ohut satiinikangas, ohut tai paksu kuitukangas, leikattava tai repäistävä tukikangas. Se voi myös olla vesiliukoista kuitukangasta tai muovia sekä repäistävää tai lämmöllä irroitettavaa muovia. Uudehko tapa on kiristää ensin kangas kehykseen ja kiinnittää sen jälkeen itseliimautuva repäistävä kuitukangas kehyksen taustapuolelle. Liimautuva tukikangas pitää neuloksen liikkumatta tikkauksen ajan. Sopii erinomaisesti mm. pipojen ja muiden paksuhkojen neulosmateriaalien brodeeraukseen.
Tukimateriaalia voidaan käyttää myös kirjottavan vaatteen päällipuolella, esim. froteekankaan silmukoiden pistäminen esiin kirjontalankojen väleistä voidaan estää asettamalla vesiliukoinen tai lämmöllä irrotettava muovi kirjottavan vaatteen päälle varsinaisen kirjonnan alle.
Kehys kiinnitetään kankaineen koneen kirjontayksikköön ja kirjonta aloitetaan käynnistämällä kirjontakone ja valitsemalla kuva.


title: Konekirjonta

text: Koneellisen brodeerauksen keksi Josue Heilmann 1828. Ensimmäiset kirjontakoneet tulivat Suomeen 1970-luvulla. Koneiden huippunopeus oli 200 tikkiä minuutissa (vuonna 2010 maksiminopeudet ovat lähes 3000 tikkiä minuutissa). Yritysten logot ja muut merkit vaativat kirjontaohjelman, jotka tällöin tehtiin Saksassa. Ohjelma toimitettiin paperisella reikänauhalla jota luki brodeerauskoneen nauhanlukulaite. Nykyisillä ohjelmointilaitteilla pystyy tekemään logot jopa muutamassa minuutissa tietokoneen ruudulla, ja ohjelma siirtyy koneeseen verkkoa pitkin.


title: Konekirjonta

text: Ensimmäiset toimivat "lakkiraamein" varustetut brodeerauskoneet tulivat Suomeen 90-luvun alussa, sukkaraamit 2000-luvun alkupuolella ja laserbrodeerauskoneet vuoden 2010 lopussa.


title: Konekirjonta

text: Tunnetuimpia brodeerauskonemerkkejä ovat ovat Tajima, ZSK, Melco, Amaya, Brother, Barudan, Happy, Toyota ja SWF.


title: Konekirjonta

text: Kirjontakuvion suunnitteluohjelmia on hyvin erilaisia ominaisuuksiltaan ja hinnoiltaan. Markkinoilla on esimerkiksi seuraavia kirjontaohjelmia:


title: Konekirjonta

text: Konekirjontalankoja valmistetaan useista eri materiaaleista useina eri vahvuuksina. Kaikilla lankavalmistajilla on omat värikarttansa. Yleisimmät kirjontalangat ovat joko viskoosia tai polyesteria. Viskoosilankoja kutsutaan satiinilangoiksi kiilto-ominaisuuksiensa vuoksi. PolyesteriIangat eivät ole yhtä kiiltäviä kuin viskoosilangat mutta lankojen vetolujuus ja värinkesto tekevät ne hyvin soveltuviksi kohteisiin, joissa vaaditaan kovaa kulutuskestävyyttä.


title: Konekirjonta

text: Yleisin lankavahvuus on nro 40 (ohuehko lanka) joka soveltuu lähes kaikkeen kirjontaan. Erikoisohuita lankoja (nro 60) käytetään pienten kirjainten ja tarkkuutta vaativien yksityiskohtien kirjontaan ja nro 30 -lankoja käytetään kirjonnassa jossa täytetään suuria pintoja tai vaaditaan hyvää peittävyyttä. Paksut langat s.o. neulonnassa käytettävät langat soveltuvat kirjontaan, jos käytetään erikoislaitteita (esim. cording).


title: Konekirjonta

text: Erikoislangat


title: Konekirjonta

text: Vapaalla konekirjonnalla eli koneparsinnalla ommeltavaa kangasta liikutetaan vapaasti ja ommeltava jälki muistuttaa hieman piirustusjälkeä. Ompelukoneen syöttäjä otetaan pois käytöstä. Tämän lisäksi tavallinen paininjalka vaihdetaan koneparsintajalkaan. Jos koneparsintapaininjalkaa ei ole saatavilla, voi vapaata konekirjontaa tehdä ilman mitään paininjalkaa. Tikin pituus säädetään nollaksi, koska ompelija itse säätelee käden liikkeillään tikin pituuden.


title: Konekirjonta

text: Ommeltava kangas pingoitetaan kirjontakehykseen, jotta se pysyy napakasti paikoillaan, eikä rypisty. Jos kangas on tukeva ja paksu, sitä ei tarvitse erikseen pingoittaa. Ompelulankoina käyvät tavalliset ompelulangat. Ylälankoja voi käyttää niin monta yhtä aikaa, kuin neulansilmästä saa pujotettua läpi. Tällöin ompelujälki on paksumpaa.


title: Konekirjonta

text: Ompelu aloitetaan asettamalla kangas neulan alle ja laskemalla paininjalka alas. Käsillä pidetään kankaasta kiinni ja ohjataan ommelta haluttuihin suuntiin. Liian nopeita ja nykiviä liikkeitä tulee välttää, jotta lanka ei katkea. Työn loputtua kaikki langanpätkät leikataan aivan kankaan pinnasta.


title: Konekirjonta

text: Häviävät tukimateriaalit voivat olla läpikuultavia vesiliukoisia muovikalvoja tai veteen liukenevia kuitukankaita. Häviäviä tukimateriaaleja voidaan käyttää sekä kone- että käsinkirjonnassa. Konekirjonnassa vesiliukoisen materiaalin avulla voi tukea hienoja materiaaleja kuten organzaa tai sifonkia. Kirjottaessa nukkaisia tai karvaisia kankaita estetään kalvoa käyttämällä tikkien painuminen nukan ja karvojen sisään. Kalvon avulla voi tehdä myös omaa kangasta, pitsiä tai yksittäisiä kuvioita sekä myös kolmiulotteisia muotoja.


title: Konekirjonta

text: Kalvo liukenee lämpimään tai kylmään veteen. Siitä voi tehdä myös kovettavan liuoksen. Kalvoa 0,5–1 m liuotetaa n. 2–2,5 dl lämmintä vettä. Liuosta voi suihkuttaa tai tuotteen voi upottaa liuokseen, jonka jälkeen se kuivatetaan. Liuos tukee kangasta ja sitä on helpompi käsitellä. Kirjonnan jälkeen kankaan voi huuhdella kylmällä vedellä. Kalvoja on olemassa sekä kylmään että kuumaan veteen liukenevia. Kylmään veteen liukeneva kalvo jättää kirjotun työn kovemmaksi kuin lämpimään veteen liukeneva kalvo. Halutun lopputuloksen saa kokeilemalla itse.


title: Konekirjonta

text: Konekirjonnassa kankaan molemmat puolet voi tukea kalvon avulla. Ohuet kankaat kannattaa pingottaa kirjontakehykseen. Kirjontatyön valmistuttua ylimääräinen kalvo revitään pois ja kuvio kohta huuhdellaa tai suihkutetaan lämpimällä vedellä.


title: Konekirjonta

text: Yksittäisen pitsin tai kuvion ompelu vesiliukoiselle kalvolle tapahtuu seuraavasti. Kalvoa pingotetaan 2 kerrosta tiukasti kehykseen. Ompelukoneesta poistetaan paininjalka tai käytetään kirjontapaininjalkaa. Koneen syöttäjä lasketaan alas ja itse työtä liikuttelemalla vaikutetaan tikin pituuteen ja tiheyteen. Ompele aluksi ristikko, joka muodostaa tuen ommeltavalle kuviolle. Muuten ompeleet hajoavat kalvon liuettua pois. Kalvokerrosten väliin voi laittaa myös kankaanpaloja, kuituja tai lankoja muodostamaan pintaa ommelten kanssa.


title: Marjo-Riitta Lakka

text: Marjo-Riitta Lakka (s. 24. marraskuuta 1955) on suomalainen keskimatkojen juoksija. Hän voitti ulkoradoilla 1 500 metrin juoksussa ja 3 000 metrin juoksussa yhteensä kuusi Suomen mestaruutta. Lakan ennätysajat ovat 1 500 metrin juoksussa 4.13,87 vuodelta 1981 ja 3 000 metrin juoksussa 9.12,43 vuodelta 1984. Seuratasolla hän edusti Kouvolan Urheilijoita.


title: Tête de Moine

text: Tête de Moine (”munkinpää”) on sveitsiläinen puolikova pastöroimattomasta lehmänmaidosta valmistettava juusto, joka on suojattu AOC-tunnuksella ("Appellation d'origine contrôlée") vuodesta 2001 lähtien.


title: Tête de Moine

text: Tête de Moine -juuston historia ulottuu yli 800 vuoden taakse Bellelayn luostariin nykyisen Bernin kantonin alueelle, Bernin Juran hallintoalueen ja Juran kantonin raja-alueelle. Nimi ”munkinpää” viittaa yhtäältä luostariin juuston syntysijana, toisaalta juuston ulkonäköön: juustot ovat muodoltaan lieriömäisiä, halkaisijaltaan 10–15 senttimetriä ja painoltaan keskimäärin hieman alle kilon, ja kun niiden ”kansi” leikataan juustoa avattaessa, ne muistuttavat munkin tonsuuria. Toisen version mukaan juuston nimitys olisi peräisin luetteloista, joissa määritettiin luostarin kellarissa säilytettävän juuston määrä ”yhtä munkinpäätä kohti”.


title: Tête de Moine

text: Tunnusomaisin piirre Tête de Moine -juuston nauttimisessa on, ettei sitä leikata, vaan se höylätään ruusukkeiksi. Perinteisesti juustoruusukkeita on vuoltu pystyasennossa pidettävällä veitsellä, mutta nykyään ruusukkeiden höyläämistä varten on olemassa erityinen pyöritettävä höylä, josta käytetään sen ranskankielistä nimeä Girolle. Tämän keksinnön patentoi Lajoux’ssa Juran kantonissa sijaitsevan Metafil-firman hienomekaanikko Nicolas Crevoisier vuonna 1981. Vuonna 1986 Girolle-keksintö toi hänelle Juran kantonin innovaatiopalkinnon.


title: Tête de Moine

text: Girolle-höylää käytettäessä siihen kuuluvan pyöreän puisen alustan keskellä olevaan reikään kiinnitetään metallitanko, johon juusto lävistetään. Varsinainen höyläosa pujotetaan metallitankoon juuston päälle. Ruusukkeiden vuoleminen onnistuu parhaiten juuston ollessa lähes jääkaappikylmä. Girolle-kokonaisuuteen kuuluu myös juustokupu, joka auttaa säilyttämään juuston aromin jääkaapissa.


title: Tête de Moine

text: Yhden Tête de Moine -juustokilon valmistukseen tarvitaan hieman yli 10 litraa maitoa. Juustot kypsyvät 13–14 asteen lämmössä kosteassa kellarissa (ilmankosteus noin 90 prosenttia) vähintään 75 päivän ajan.


title: Tête de Moine

text: Tête de Moine -juuston ravintosisältö keskimäärin (pro 100 g):


title: Joey Yung

text:
Joey Yung (perinteisillä merkeillä: 容祖兒; yksinkertaistetuilla merkeillä 容祖儿; kantoniksi: Yung Cho-Yee; pinyin: Róng Zǔ'ér, s. 16. kesäkuuta 1980 Brittiläinen Hongkong) on hongkongilainen poplaulaja, joka on voittanut useita kilpailuita ja palkintoja: vuonna 2005 hän sai Hongkongin suosikkiartisti-palkinnon MTV Asia Awards -gaalassa.
Joey Yung on levyttänyt 12 EP:tä ja viisi albumia.
Hän on esiintynyt myös monissa elokuvissa ja televisiosarjoissa.


title: Intracoastal Waterway

text: Intracoastal Waterway on 4 800 km pitkä vapaa-ajan ja kaupallisen liikenteen käyttöön tarkoitettu vesiväylä Atlantin valtameren ja Meksikonlahden rannikolla Yhdysvalloissa. Osa siitä on luontaisia vesiteitä kuten lahdelmia, suolaisia jokia, lahtia ja salmia mutta siinä on myös kanavia.


title: Intracoastal Waterway

text: Yhdysvaltain kongressi päätti Intracoastal Waterwayn rakentamisesta 1919. Sitä ylläpitää United States Army Corps of Engineers.


title: Intracoastal Waterway

text: Seuraavat luonnolliset vesitiet kuuluvat Intracoastal Waterwayhin:


title: Yang Wenyi

text: Yang Wenyi (11. tammikuuta 1972 Shanghai) on kiinalainen entinen uimari ja olympiavoittaja. Hän voitti vuoden 1992 kesäolympialaisissa Barcelonassa olympiakullan 50 metrin vapaauinnissa ja myös hopeaa Kiinan joukkueen jäsenenä 4 × 100 m vapaauintiviestissä. Hän oli voittanut jo neljä vuotta aikaisemmin Soulissa hopeaa 50 metrin vapaauinnissa. Yang on 178 senttimetriä pitkä ja painoi aktiiviurallaan 62 kilogrammaa.


title: Yang Wenyi

text: Yang aloitti uinnin harrastamisen 6-vuotiaana vuonna 1978. Hän aloitti 12-vuotiaana intensiivisen harjoittelun, kun hänet valittiin kotikaupunkinsa uintijoukkueeseen. Huhtikuussa 1988 Aasian mestaruuskilpailuissa Guangzhoussa Yang alitti ensimmäisenä naisena 25 sekunnin rajan 50 metrin vapaauinnissa, uimalla ajan 24,98. Hän lähti suurimpana suosikkina kyseiselle matkalle olympialaisiin, mutta Itä-Saksan Kristin Otto oli häntä parempi finaalissa. Neljä vuotta myöhemmin voittouinnissaan Yang kohenteli omia ME-lukemiaan aikaan 24,79. Ennätys säilyi Yangin hallussa vielä seuraavat kaksi vuotta. Sen rikkoi syyskuussa 1994 Yangin maannainen Le Jingyi. Yang lopetti uransa 21-vuotiaana vuonna 1993, jonka jälkeen hän muutti Yhdysvaltoihin opiskelemaan. Hän toimii nykyisin shanghailaisen painoyhtiön hallituksen puheenjohtajana.


title: Eduard Wirths

text: Tohtori Eduard Wirths (4. syyskuuta 1909 – 20. syyskuuta 1945) oli SS-päälääkäri (SS-Standortarzt) Auschwitzin keskitysleirillä syyskuusta 1942 tammikuuhun 1945. Wirths oli muodollisesti vastuussa siitä mitä lähes 20 leirin SS-lääkäriä tekivät (mukaan lukien Josef Mengele, Horst Schumann ja Carl Clauberg) jotka työskentelivät Auschwitzin lääketieteellisissä osissa 1942–1945.


title: Eduard Wirths

text: Hän syntyi Geroldshausenissa Baijerissa katolilaiseen perheeseen. Wirths opiskeli Würzburgin yliopistossa 1930–1935. Hän liittyi Saksan kansallissosialistiseen työväenpuolueeseen sekä SA:han 1932 ja SS:ään 1934. Hän liittyi Waffen-SS:ään 1939 ja taisteli Norjassa ja itärintamalla, mutta joutui pois sotapalveluksesta saatuaan sydänkohtauksen 1942. Hän oli Dachaun keskitysleirillä koulutuksessa ja sen jälkeen SS-lääkärinä Neuengammen keskitysleirissä. Hänet ylennettiin Hauptsturmführeriksi (kapteeni) ja nimettiin päälääkäriksi Auschwitziin syyskuussa 1942. Hänen uskottiin voivan nujertaa lavantautiepidemian, joka tuolloin riehui leirissä. Leirillä hän osallistui vankien valitsemisiin kaasukammioihin. Eduard Wirths ylennettiin SS-Sturmbannführeriksi (majuri) syyskuussa 1944. Wirth määräsi leirillä pseudotieteellisiä tutkimuksia, jotka liittyivät esimerkiksi lavantaudin tutkimiseen tai gynekologiaan, ja aiheuttivat tutkimuskohteelle pahoja vammoja. Hän oli kiinnostunut myös naisten steriloinnista.


title: Eduard Wirths

text: Sodan jälkeen Wirths joutui brittijoukkojen sotavangiksi. Häntä tuli tapaamaan brittiupseeri, joka puristi hänen kättään ja sanoi: ”Puristaneensa miehen kättä, joka oli tappanut neljä miljoonaa ihmistä.” Tämän jälkeen Wirths teki itsemurhan hirttäytymällä sellissään.


title: Luettelo avaruussukkulaohjelmista

text: Tämä on luettelo avaruussukkulaohjelmista:


title: Sanaag

text: waan gartay


title: Eufemiano Fuentes

text: Eufemiano Fuentes (s. 1955) on espanjalainen lääkäri.


title: Eufemiano Fuentes

text: Fuentes on toiminut erityisesti urheilun parissa. Hän on tullut tunnetuksi erityisesti dopingiin liittyvistä tapauksista Operaatio Puerto ja Operaatio Galgo.


title: Eufemiano Fuentes

text: Vuonna 2013 Fuentes tuomittiin vuodeksi ehdolliseen vankeuteen osuudestaan verensiirtojen järjestämisessä pyöräilijöille. Lisäksi hän sai neljän vuoden urheilun toimintakiellon.


title: Pehmolelu

text: Pehmolelu on esimerkiksi eläintä muistuttava lelu, joka on täytetty puuvillalla tai muulla pehmeällä materiaalilla. Aikaisempina vuosisatoina vastaavissa leluissa käytettiin täytteenä esimerkiksi olkia tai papuja. Tunnetuin pehmolelu on nallekarhu (teddykarhu). Ensimmäiset kaupalliset pehmolelut valmisti tiettävästi saksalainen Steiff-yhtiö, joka perustettiin 1880 Giengen an der Brenzin kaupungissa. Yhtiö tekee pehmoleluja edelleen. Muita tunnettuja valmistajia nykyään ovat esimerkiksi Ty, Disney, Gund, Russ Berrie and Build-A-Bear Workshop. Pehmoleluja voi halata tai käyttää unileluna. Allergisille lapsille myydään pehmoleluja, joiden pinta ei pöllyä.


title: Heikki Okkonen

text: Heikki Okkonen (s. 1959, Kemijärvi) on suomalainen eräkirjailija. Okkonen valmistui metsäinsinööriksi 1984 ja on siitä lähtien asunut Savukoskella toimien Metsäkeskuksen metsäneuvojana, rahoitus- ja tarkastuspalveluissa.


title: Heikki Okkonen

text: Okkosen kirjoituksia on julkaistu myös eri antologioissa ja metsästysalan lehdissä.


title: Onni Wetterhoff

text:
Kurt Alfred Onni Wetterhoff (28. joulukuuta 1835 Helsinki – 11. helmikuuta 1892 Helsinki) oli ensimmäinen eräaiheista kirjoittanut suomalainen kirjailija.
Wetterhoffin vanhemmat olivat Uudenmaan ja Hämeen laamannikunnan laamanni Georg Adolf Wetterhoff (1802–1886) ja Sofia Juliana Karolina Stjernvall. Hänen nuorempia sisariaan olivat Wetterhoffin kotiteollisuusopettajaopiston perustaja Fredrika Wetterhoff ja voimistelunopetuksen kehittäjänä tunnettu Mathilda Asp sekä vanhempi veljensä toimittaja, kirjailija Karl Gustaf Wetterhoff.


title: Onni Wetterhoff

text: Onni Wetterhoff lopetti lukion kesken ja liittyi 1854 Hämeenlinnan tarkk´ampujapataljoonaan aliupseerina. Hän palveli armeijassa vuoteen 1859 saakka ja erosi sitten sieltä aliluutnanttina. Tämän jälkeen hän opiskeli Evon metsäopistossa valmistuen metsänhoitajaksi 1861.


title: Onni Wetterhoff

text: Wetterhoff oli sitten Suomen metsähallituksen palvelukseen toimien metsänhoitajana ja sihteerinä. Myöhemmin Wetterhoff oli Tukholman läänin talousseuran palveluksessa metsänhoitajana, toimi jonkin aikaa näyttelijänä Helsingissä, johti ruotsalaista Pihkovan kuvernementissa Venäjällä toiminutta puutavaran vientiyritystä sekä toimi 1870-luvun lopulla parin vuoden ajan ravintola Kappelin vuokraajana Helsingissä. Hän aloitti kirjailijan uransa vasta muutettuaan Hämeenlinnaan. Onni Wetterhoff kuoli pitkään sairastettuaan 56-vuotiaana helmikuussa 1892,


title: Onni Wetterhoff

text: Onni Wetterhoff oli naimisissa 1877–1879 ruotsalaisen Anna Nescherin kanssa ja heidän poikansa oli jääkäriliikkeessä toiminut Fritz Wetterhoff.


title: RS-68 (rakettimoottori)

text: RS-68 (Rocket System 68) on Rocketdynen kehittämä nestevetyä ja nestehappea käyttävä rakettimoottori ja suurin lajissaan. Se tuottaa 2,9 MN työntövoimaa merenpinnan tason olosuhteissa ja 3,3 MN tyhjiössä. Moottori kehitettiin Delta IV-johdannaisessa käytettäväksi.


title: RS-68 (rakettimoottori)

text: Moottorin suunnittelu tehtiin Canoga Parkissa. Kehitysmalli tehtiin Santa Susana Field Laboratoryssa, missä aikoinaan kehitettiin ja testattiin Apollo-ohjelman Saturn V-kantoraketin moottorit. RS-68-moottorin testausta tehtiin myös Edwards Air Force Base-lentotukikohdan laboratoriossa ja NASAn John C. Stennis Space Center-avaruuskeskuksessa. Ensimmäinen onnistunut testipoltto tehtiin Air Force Research Laboratoryssä ja Stennisissä . Ensimmäinen onnistunut koelaukaisu tehtiin .


title: RS-68 (rakettimoottori)

text: Moottoria kehitettiin käytettäväksi Yhdysvaltain ilmavoimien 1990-luvun lopussa kehittämän Delta IV-kantoraketin mahdollisissa uusissa versioissa.


title: RS-68 (rakettimoottori)

text: Moottori tuottaa 2,9 miljoonan Newtonin työntövoimaa merenpinnan tason ilmanpaineessa ja 3,3 miljoonaa Newtonia tyhjiössä. Moottorin ominaisimpulssi on 410 sekuntia (4 000 m/s) tyhjiössä ja 365 sekuntia merenpinnan ilmanpaineessa. Moottorin rakenteen massa on 6 600 kg. Se kykynee toimimaan tehoalueella 57–102 % maksimityöntövoimasta.


title: RS-68 (rakettimoottori)

text: Konstruktion yksinkertaisuus ja kustannustehokkuus olivat ensisijaisia tavoitteita moottoria suunniteltaessa. Siinä on 80 prosenttia vähemmän osia kuin Space Shuttle main enginessä (SSME) ja 10 prosenttia pienempi ominaisimpulssi. Työntövoima-paino -suhde on myös huomattavasti pienempi. Rakentamiskustannukset ovat huomattavasti pienemmät kuin SSME:ssä. Yksi Delta IV -ohjelman RS-68 maksaa noin 14 miljoonaa dolloria kun taas yksi SSME noin 50 miljoonaa.


title: RS-68 (rakettimoottori)

text: Moottori on rakenteeltaan kierrättävä kaasugeneraattori () -moottori, jossa on kaksi itsenäistä turbopumppua. Polttokammio on tehty kanava-konstruktiolla, jossa sisä- ja ulkopinnat juotetaan kiinni niiden välissä oleviin erottimiin, jotka muodostavat jäähdytyskanavia. Tämä tapa on massiivisempi, mutta se on paljon yksinkertaisempi ja halvempi kuin tavallisempi tapa, jossa palokammio ympäröidään sadoilla ympäri kierretyillä, toisiinsa kiinni juotetuilla, putkilla.


title: RS-68 (rakettimoottori)

text: Suutin on tehty ablatiivisesta materiaalista ja sen laajennusuhde on 21,5. Suuttimen vuorauksen on tarkoitus palaa pois, samalla kun moottori toimii, ja vähentää näin lämpökuormaa. Myös tämä tapa on massiivisempi kuin tavallisempi putkitettu suutin mutta se on myös helpompi ja halvempi rakentaa.


title: RS-68 (rakettimoottori)

text: NASA ilmoitti, että Ares V-raketissa käytetään viittä RS-68 -moottoria yhden SSME-moottorin sijaan. NASA valitsi RS-6S-moottorit niiden pienempien kehitys- ja valmistuskustannusten vuoksi. Kustannusero oli NASAn mukaan noin 20 miljoonaa dollaria moottoria kohti.


title: RS-68 (rakettimoottori)

text: Ares V-rakettia varten tehtäviä konstruktiomuutoksia ovat


title: RS-68 (rakettimoottori)

text: Ares V-raketti kuitenkin peruttiin, ja Delta IV aioitaan n. vuonna 2020 korvata uudella Vulcan-kantoraketilla. joka ei käytä RS-68-moottoreita.


title: Unto Tarkkonen

text: Unto Tarkkonen (s. 1927, Kitee) on suomalainen kirjailija.


title: Unto Tarkkonen

text: Tarkkonen on julkaissut yhden kirjan omalla nimellään, useita eräkirjoja nimimerkillä "Antti O. Paja" sekä yhden kirjan nimimerkillä "Sara Anniina". Hän on ammatiltaan radio- ja tv-mekaanikko ja asuu Kiteellä. Tarkkonen on toiminut vuodesta 1986 lähtien Ase&Erä -lehden avustajana.


title: Unto Tarkkonen

text: Omalla nimellä:


title: Unto Tarkkonen

text: Nimimerkillä "Sara Anniina":


title: Unto Tarkkonen

text: Nimimerkillä "Antti. O. Paja":


title: Älyllinen epärehellisyys

text:
Älyllinen epärehellisyys on epärehellisyyttä ajattelussa tai kommunikoinnissa.
Esimerkiksi:
Retoriikka on älyllistä epärehellisyyttä, kun sitä käytetään vahvistamaan omaa agendaa tai itselle tärkeitä uskomuksia huolimatta muuta osoittavista todisteista. Jos henkilö on näistä todisteista tietoinen ja ymmärtää mihin johtopäätökseen ne johtavat, mutta pitää silti kiinni muusta näkemyksestä, hänen toimintansa on älyllisesti epärehellistä. Jos taas henkilö ei ole tietoinen todisteista, mikä tahansa mielipide on tietämättömyyttä, vaikka sattuisikin olemaan oikea. Jos henkilö on tietoinen, että kannan muodostamiseen asiasta liittyy muitakin todisteita, mutta jättää ne tarkistamatta ja käsittelee asiaa varmistettuna, on toiminta älyllisesti epärehellistä.


title: Älyllinen epärehellisyys

text: Termiä "älyllisesti epärehellinen" voidaan myös väärinkäyttää retorisena keinona väittelyssä vastapuolen mustamaalaamiseen. Tämä teko itsessään on älyllisesti epärehellistä, käsitteen tai fraasin tietoista väärinkäyttöä.


title: Älyllinen epärehellisyys

text: Älyllistä epärehellisyyttä ei ole epäselvä kielenkäyttö, merkittävien seikkojen sanomatta jättäminen tai käsitteiden väärinkäyttö silloin, kun se aiheutuu rehellisestä tiedon puutteesta tai objektiivisen keskustelun ja objektiivisen ajattelun periaatteiden tuntemattomuudesta.


title: Lukas Hradecký

text: Lukas Hradecký (, s. 24. marraskuuta 1989, Bratislava, Tšekkoslovakia) on suomalainen jalkapalloilija, joka pelaa maalivahtina Saksan Bundesligan Bayer Leverkusenissa ja Suomen A-maajoukkuessa. Hradeckýn veljet Tomas Hradecký ja Matej Hradecký ovat myös jalkapalloilijoita.


title: Lukas Hradecký

text: Hradecký nousi TPS:n edustusjoukkueeseen kaudella 2008. Tammikuussa 2009 Hradecký siirtyi tanskalaiseen Esbjergiin, jossa hän nousi ykkösmaalivahdiksi kaudella 2011–2012. Esbjergissä Hradecký voitti Tanskan Cupin 2012–2013. Neljän ja puolen kauden jälkeen Hradecký siirtyi kesäkuussa 2013 Brøndbyn ykkösmaalivahdiksi ilmaisella siirrolla. Elokuussa 2015 hän siirtyi saksalaisen Eintracht Frankfurtin riveihin 2,5 miljoonalla eurolla. Hradecký pelasi Eintrachtissa kolmen kauden aikana yhteensä 101 Bundesligan ottelua, ja hän voitti seurassa Saksan Cupin kaudella 2017–2018. Hradecky siirtyi toukokuussa 2018 ilmaisella siirrolla Bundesligan Bayer Leverkuseniin.


title: Lukas Hradecký

text: A-maajoukkueessa Hradecký debytoi 20-vuotiaana vuonna 2010 Viroa vastaan, ja hän vakiinnutti paikkansa maajoukkueen vakiomiehistössä vuoden 2011 aikana. Hradecky on ollut maajoukkueen runkopelaaja , EM-karsinnoissa 2014–15 ja .


title: Lukas Hradecký

text: Suomen Palloliitto valitsi Hradeckýn Vuoden lupaavaksi pelaajaksi 2007, nuorten maajoukkueen parhaaksi pelaajaksi 2010 sekä Vuoden pelaajaksi 2016, 2017 ja 2018. Urheilutoimittajain liitto valitsi Hradeckýn Vuoden jalkapalloilijaksi 2016 ja 2017. Hänet on valittu myös Esbjergin parhaaksi pelaajaksi 2012–2013 sekä Vuoden parhaaksi maalivahdiksi Tanskassa 2013. Urheilusanomat valitsi Hradeckýn Suomen parhaaksi urheilijaksi tammikuussa 2017, ja hänet äänestettiin Bundesligan parhaaksi maalivahdiksi kaudella 2017–2018.


title: Lukas Hradecký

text: Bratislavassa syntyneen, mutta lentopalloilija-isänsä pelaajauran perässä jo yksivuotiaana Suomeen muuttaneen Hradeckýn pelaajaura aikuisten tasolla alkoi kaudella 2008, kun hän nousi TPS:n Kakkosessa pelanneen reservijoukkueen ÅIFK:n kokoonpanoon. Hradecký kuului myös TPS:n A-junioreiden joukkueseen, mutta edustusjoukkueessa hän pelasi vain Liigacupissa ja harjoitusotteluissa Jukka Lehtovaaran ja Henrik Moisanderin muodostaessa TPS:n maalivahtikaksikon liigaotteluissa.


title: Lukas Hradecký

text: Lukas Hradecký siirtyi tammikuussa 2009 neljän vuoden sopimuksella Tanskan Superligassa pelanneeseen Esbjergiin. Kevätkauden 2009 otteluissa hän oli vaihtopenkillä kakkosmaalivahdin roolissa. Hradecký debytoi Superligassa 26. heinäkuuta 2009 ottelussa Esbjerg–Brøndby, kun hänet vaihdettiin kentälle ottelun lisäajalla. Ensimmäisen kerran avauskokoonpanossa Hradecký pelasi 18. lokakuuta 2009 ottelussa Silkeborg–Esbjerg fB. Hän pelasi kaudella 2009–2010 yhteensä viidessä ottelussa, joista kolme avauskokoonpanossa.


title: Lukas Hradecký

text: Hradecký aloitti myös kauden 2010–2011 penkillä, mutta Esbjergin hävittyä neljä ensimmäistä liigaotteluaan ykkösmaalivahti Lars Winde pudotettiin penkille ja Hradecký nostettiin avauskokoonpanoon. Hän pelasi syyskaudella yhdessätoista ottelussa. Kevätkausi alkoi myös tappiolla ja valmentajan vaihduttua Hradecký putosi takaisin kakkosmaalivahdiksi. Kausi oli Esbjergille murheellinen, ja se putosi 1. divisionaan jäätyään Superligassa viimeiseksi. Hradecký pelasi kaudella 2010–2011 yhteensä 13 liigaottelua, joista kaksi nollapeliä.


title: Lukas Hradecký

text: Varsinaisen läpimurron Hradecký teki kaudella 2011–2012 vakiinnuttamalla paikkansa Esbjergin ykkösmaalivahtina. Esbjerg voitti 1. divisionan ylivoimaisesti häviten vain kaksi ottelua 26:sta. Hradecký aloitti 25 ottelua ja oli sivussa ainoastaan yhdestä ottelusta pelikiellon vuoksi. Esbjerg päästi sarjassa vähiten maaleja, ja Hradecký torjui 13 nollapeliä. Kausi päättyi sarjavoiton myötä liiganousuun ja Esbjerg palasi yhden vuoden tauon jälkeen pääsarjatasolle.


title: Lukas Hradecký

text: Hradecký jatkoi onnistuneen kauden jälkeen Esbjergin ykkösmaalivahtina myös liigassa, ja hän teki seuran kanssa syksyllä 2012 kauden loppuun asti kestävän jatkosopimuksen. Kaudella 2012–2013 Hradecký pelasi Esbjergin kaikki 33 liigaottelua, joista nollapelejä oli peräti 16. Esbjerg oli sarjassa lopulta neljäs ja se pääsi Eurooppa-liigan karsintoihin. Seura voitti onnistuneen kauden päätteeksi myös Tanskan Cupin, kun joukkue voitti finaalissa Randersin 1–0. Hradecký valittiin kauden päätteeksi Tanskan liigan kevätkauden parhaaksi pelaajaksi ja Esbjergin kauden pelaajaksi.


title: Lukas Hradecký

text: Lukas Hradecký siirtyi kesäkuussa 2013 neljän vuoden sopimuksella edellisellä kaudella Superligassa yhdeksänneksi jääneeseen Brøndbyyn. Sopimuksen päätyttyä Esbjergissä siirto tapahtui ilmaiseksi. Hradecký debytoi Brøndbyssä 21. heinäkuuta 2013 ottelussa Brøndby–Vestsjælland. Hän aloitti kauden seuran ykkösmaalivahtina ja pelasi lopulta kaudella 2013–2014 kaikissa 33 sarjaottelussa. Nollapelejä Hradeckýlle kertyi kymmenen. Hradecký valittiin vuoden vaihteessa Vuoden parhaaksi maalivahdiksi Tanskassa. Bröndbyn alkukausi oli vaikea, mutta joukkue nousi lopulta sarjassa neljänneksi ja pääsi pelaamaan seuraavalla kaudella Eurooppa-liigan karsintoihin.


title: Lukas Hradecký

text: Brøndby lähti kauteen 2014–2015 onnistuneen edelliskauden jälkeen suurin odotuksin, ja Hradecký jatkoi joukkueen ykkösmaalivahtina. Joukkue joutui kuitenkin pettymään heti alkukaudesta, kun se hävisi Eurooppa-liigan 3. karsintakierroksen otteluparinsa Club Bruggelle. Hradecký pelasi toistamiseen kaikki Brøndbyn 33 sarjaottelua ja molemmat Eurooppa-liigan karsintaottelut. Nollapelejä hänelle kertyi viisitoista. Syyskuussa 2014 Hradecký sai seurakaverikseen toisen suomalaisen, kun Teemu Pukki siirtyi myös tanskalaisseuraan. Brøndby paransi sarjasijoitustaan yhdellä ollen kolmas, mutta se jäi kuitenkin 15 pisteen päähän mestaruuden voittaneesta Midtjyllandista. Brøndby pääsi toistamiseen Eurooppa-liigan karsintoihin.


title: Lukas Hradecký

text: Hradecký ehti aloittaa kauden 2015–2016 Brøndbyn riveissä. Hän pelasi kolme liigaottelua sekä kuusi ottelua Eurooppa-liigan karsinnoissa.


title: Lukas Hradecký

text: Lukas Hradecký siirtyi elokuussa 2015 kolmen vuoden sopimuksella Saksan Bundesligassa pelanneeseen Eintracht Frankfurtiin. Seurat eivät julkistaneet siirtosummaa, mutta lehtitietojen mukaan Eintracht maksoi Hradeckýstä Brøndbylle 2,5 miljoonaa euroa. Hradecký debytoi Bundesligassa 16. elokuuta 2015 ottelussa Wolfsburg–Eintracht Frankfurt, ja hän vakiinnutti heti paikkansa Eintrachtin avauskokoonpanossa. Hradecký otti PSG:hen siirtyneen Kevin Trappin paikan seuran ykkösmaalivahtina ja torjui syyskaudella mm. nollapelin Bayern Mücnheniä vastaan. Hradecký pelasi kaudella 2015–2016 kaikissa Eintrachtin 34 sarjaottelussa täydet minuutit. Joukkueen kevätkausi sujui alavireisesti, ja kun Eintracht pelasi seitsemän voitotonta ottelua, seura erotti maaliskuussa päävalmentaja Armin Vehin. Uusi valmentaja Niko Kovač ei onnistunut kuitenkaan nostamaan joukkuetta 16. sijalta, vaan Eintracht joutui kauden päätteeksi liigakarsintaan. Joukkue säilytti paikkansa Bundesligassa, kun se voitti karsinnoissa Nürnbergin yhteismaalein 2–1. Hradecký pelasi myös molemmissa karsintaotteluissa täydet minuutit. Suomen Palloliitto valitsi Hradeckýn kauden päätteeksi Vuoden pelaajaksi 2016.


title: Lukas Hradecký

text: Hradecký jatkoi Eintracht Frankfurtin ykkösmaalivahtina kaudella 2016–2017. Eintracht pelasi Niko Kovačin johdolla vahvan syyskauden, ja joukkue taisteli jopa suorasta Mestarien liigan paikasta. Hradecký pelasi syyskaudella seitsemän nollapeliä, ja Urheilutoimittajain liitto valitsi hänet vuodenvaihteessa Vuoden jalkapalloilijaksi 2016. Tammikuussa 2017 Urheilusanomat valitsi Hradeckýn Suomen parhaaksi urheilijaksi. Eintracht oli parhaimmillaan kevätkaudella Bundesligassa kolmas, mutta heikko loppukausi laski lopullisen sijoituksen europelipaikkojen ulkopuolelle vasta yhdenneksitoista. Hradecký pelasi 33 sarjaottelua ja kakkosmaalivahti Heinz Lindner yhden, kun Hradecky oli pelikiellossa. Eintracht eteni kauden päätteeksi Berliinin olympiastadionilla pelattuun DFB-Pokalin eli Saksan Cupin finaaliin, jossa se kohtasi Borussia Dortmundin. Hradecký ja Eintracht joutuivat kuitenkin pettymään, kun Dortmund voitti finaalin maalein 2–1. Hradecký pelasi Eintrachtin kaikki kuusi cupin ottelua. Suomen Palloliitto valitsi Hradeckýn kauden päätteeksi toista kertaa peräkkäin Vuoden pelaajaksi.


title: Lukas Hradecký

text: Eintracht pelasi syyskauden 2017–18 Bundesligan keskikastissa, ja Hradecký jatkoi kolmatta kautta joukkueen ykkösmaalivahtina. Urheilutoimittajain liitto valitsi Hradeckýn vuodenvaihteessa toista kertaa peräkkäin Vuoden jalkapalloilijaksi. Eintracht nousi kevätkaudella taistelemaan sarjan kärkisijoista ja suorasta Mestarien liigan paikasta. Joukkue oli sarjassa edelliskauden tapaan parhaimmillaan kolmantena, mutta lopullinen sijoitus Bundesligassa oli kahdeksas. Hradecký pelasi kaudella 2017–2018 kaikissa Eintrachtin 34 sarjaottelussa täydet minuutit, ja hänet äänestettiin Bundesligan kauden parhaaksi maalivahdiksi. Joukkue eteni kauden päätteeksi toistamiseen Berliinin olympiastadionilla pelattuun DFB-Pokalin eli Saksan Cupin finaaliin, jossa se kohtasi Bayern Münchenin. Eintracht voitti Hradeckýn ja päävalmentaja Kovačin jäähyväisotteluksi jääneen finaalin maalein 3–1, ja joukkue pääsi cupin mestarina seuraavan kauden Eurooppa-liigan lohkovaiheeseen. Hradecký pelasi myös kaikki Eintrachtin kuusi cupin ottelua ja saavutti kauden aikana sadan Bundesligan ottelun rajan. Suomen Palloliitto valitsi Hradeckýn kauden päätteeksi kolmatta kertaa peräkkäin Vuoden pelaajaksi.


title: Lukas Hradecký

text: Lukas Hradecký siirtyi toukokuussa 2018 viiden vuoden sopimuksella Bundesligassa kaudella 2017–2018 viidenneksi sijoittuneeseen Bayer Leverkuseniin. Edellisen sopimuksen päätyttyä Eintracht Frankfurtissa siirto tapahtui ilmaiseksi. Hradecký debytoi Leverkusenissa 15. syyskuuta 2018 ottelussa Bayern München–Leverkusen.


title: Lukas Hradecký

text: Lukas Hradecký debytoi ikäluokkansa (1989) maajoukkueessa 16-vuotiaana 16. marraskuuta 2006 Ateenassa pelatussa ottelussa Kreikka–Suomi. Hän pelasi oman ikäluokkansa maajoukkueessa kuusitoista ottelua sekä yhden ottelun vuotta vanhempien (1988) maajoukkueessa.


title: Lukas Hradecký

text: Alle 21-vuotiaiden maajoukkueessa Hradecký debytoi 19-vuotiaana 12. elokuuta 2009 Wetterenissä pelatussa ottelussa Belgia–Suomi. Hradecký valittiin Suomen vuoden 2009 alle 21-vuotiaiden EM-kisojen joukkueen maalivahtikolmikkoon yhdessä Anssi Jaakkolan ja Jukka Lehtovaaran kanssa, mutta hän joutui jäämään sivuun turnauksesta polvivamman takia. Hradecký oli Suomen ykkösmaalivahti vuoden 2011 alle 21-vuotiaiden EM-kisojen karsintaotteluissa 2009–2010.


title: Lukas Hradecký

text: A-maajoukkueessa Hradecký debytoi 20-vuotiaana, kun Stuart Baxter vaihtoi hänet puoliajalla Jukka Lehtovaaran tilalle 21. toukokuuta 2010 Tallinnassa pelatussa maaottelussa Viro–Suomi. Ensimmäisen arvokisojen karsintaottelun Hradecký pelasi 3. kesäkuuta 2011, kun Mixu Paatelainen valitsi hänet avauskokoonpanoon Serravallessa pelatussa vuoden 2012 EM-kisojen karsintojen ottelussa San Marino–Suomi. Hradecký aloitti Suomen maalilla myös kolmessa syksyn 2011 karsintaottelussa. Karsinnoissa Suomen maalia vartioivat Hradeckýn lisäksi Otto Fredrikson, Jussi Jääskeläinen ja Anssi Jaakkola. Suomi sijoittui vuoden 2012 EM-kisojen karsintalohkossaan neljänneksi Hollannin, Ruotsin ja Unkarin jälkeen. Lohkossa Suomen taakse jäivät Moldova ja San Marino. Hradecký pelasi neljä karsintaottelua ja vuosina 2010–2011 yhteensä kahdeksan maaottelua.


title: Lukas Hradecký

text: Hradecký pelasi kolmessa valmistavassa maaottelussa, ja hän aloitti Suomen maalilla myös syyskuussa karsintojen avausottelussa Ranskaa vastaan. Hradecky jäi kuitenkin karsinnoissa kakkosmaalivahdin rooliin, kun Niki Mäenpää pelasi loput karsintaottelut. Vuoden 2014 MM-kisojen karsintojen ehdottomaksi tapaukseksi jäi Gijónissa maaliskuussa 2013 pelattu vierasottelu Espanjaa vastaan. Suomi venyi ottelussa 1–1-tasapeliin hallitsevaa maailmanmestaria ja Euroopan mestaria vastaan. Hradecký aloitti vuoden 2013 aikana vain kahdessa maaottelussa. Suomi sijoittui vuoden 2014 MM-kisojen karsintalohkossaan kolmanneksi Espanjan ja Ranskan jälkeen. Lohkossa Suomen taakse jäivät Georgia ja Valko-Venäjä. Hradecký pelasi vuosina 2012–2013 yhteensä seitsemän maaottelua.


title: Lukas Hradecký

text: Odotukset vuoden 2016 EM-kisojen karsintoja kohtaan olivat suuret, kun lopputurnaukseen pääsi ensimmäistä kertaa 24 maata. Hradecký pelasi kahdessa karsintoihin valmistavassa maaottelussa, mutta edellisissä karsinnoissa Suomen ykkösmaalivahdiksi noussut Niki Mäenpää jatkoi aloittavana maalivahtina karsintojen alussa syksyllä 2014. Suomi voitti karsintojen avausottelussa Färsaaret, mutta sai sen jälkeen vain yhden pisteen seuraavista viidestä ottelusta. Suomen hävittyä neljä karsintaottelua peräkkäin päävalmentaja Mixu Paatelainen sai potkut kesäkuussa 2015, ja loppuvuoden maajoukkueen päävalmentajana toimi Markku Kanerva. Hradecký pääsi pitkästä aikaa Suomen maalille karsintaottelussa marraskuussa 2014 Unkaria vastaan, ja hän aloitti Suomen maalilla myös maalis- ja kesäkuun karsintaotteluissa. Hradecký jatkoi Suomen pelaavana maalivahtina Kanervan alaisuudessa syksyllä 2015 ja vakiinnutti paikkansa A-maajoukkueen ykkösmaalivahtina. Suomi jäi vuoden 2016 EM-kisojen karsintalohkossaan neljänneksi Pohjois-Irlannin, Romanian ja Unkarin jälkeen. Lohkossa Suomen taakse jäivät Färsaaret ja Kreikka. Hradecký pelasi Suomen kymmenestä karsintaottelusta seitsemän ja vuosina 2014–15 yhteensä 11 maaottelua.


title: Lukas Hradecký

text: Suomi aloitti valmistautumisen uuden päävalmentajan Hans Backen johdolla. Hradecky pelasi neljässä karsintoihin valmistavassa maaottelussa, ja hän jatkoi Suomen ykkösmaalivahtina karsintojen alkaessa. Hradecky pelasi kaikissa neljässä vuoden 2016 karsintaottelussa täydet 90 minuuttia. A-maajoukkueen vuosi 2016 oli synkkä, kun joukkue ei voittanut vuoden aikana yhtään ottelua. Suomi sai neljästä karsintaottelusta vain yhden pisteen, ja päävalmentaja Backe sai potkut joulukuussa 2016. Uudeksi päävalmentajaksi nimitettiin Markku Kanerva. Hradecky pelasi myös vuonna 2017 kaikissa kuudessa karsintaottelussa täydet 90 minuuttia. Hän muodosti maajoukkueen maalivahtikolmikon Jesse Jorosen ja Anssi Jaakkolan kanssa. MM-karsintojen loppu sujui Suomelta hyvin ja syksyn 2017 neljä ottelua toi kahdeksan pistettä. Hradecky torjui syyskuun otteluissa nollapelit Islantia ja Kosovoa vastaan. Suomi jäi vuoden 2018 MM-kisojen karsintalohkossaan viidenneksi Islannin, Kroatian, Ukrainan ja Turkin jälkeen. Suomen taakse lohkossa jäi Kosovo. Hradecky pelasi kaikki Suomen kymmenen karsintaottelua ja vuosina 2016–2017 yhteensä 15 maaottelua.


title: Lukas Hradecký

text: Esbjerg fBEintracht Frankfurt"Tilanne 11. marraskuuta 2018."


title: Eva Merthen

text: Eva Merthen (1723 Turku – 15. lokakuuta 1811 Stralsund) oli suomalainen nainen, joka tunnettiin älykkyydestään ja kauneudestaan. Hänen isänsä oli Turun pormestari Karl Merthen. Isänsä kuoltua Eva Merthen eli yhdessä venäläisen ylipäällikön James Keithin kanssa. Myöhemmin hän avioitui preussilaisen Johan David von Reichenbachin kanssa. Hän on Zachris Topeliuksen kertomuksen ”Suomen herttuatar” päähenkilö.


title: Mads Laudrup

text: Mads Thunø Laudrup (s. 9. helmikuuta 1989 Milano, Italia) on tanskalainen jalkapalloilija, pelipaikaltaan keskikenttäpelaaja. Hän edustaa kotimaansa Superliigan Kööpenhaminaa.


title: Mads Laudrup

text: Laudrup on lähtöisin jalkapalloperheestä. Hänen isänsä Michael, veljensä Andreas, isoisänsä Finn ja setänsä Brian ovat kaikki jalkapalloilijoita.


title: Mads Laudrup

text: Laudrup debytoi Kööpenhaminan edustusjoukkueessa vuonna 2006. Hän on pelannut myös Kööpenhaminan reservijoukkueen KB:n riveissä.


title: Mads Laudrup

text: Laudrup on ollut vakiopelaaja Tanskan eri juniorimaajoukkueissa.


title: Don Carlos Buell

text: Don Carlos Buell (23. maaliskuuta 1818 – 19. marraskuuta 1898) oli Yhdysvaltain armeijan ammattisotilas seminolisodissa, Meksikon–Yhdysvaltain sodassa ja Yhdysvaltain sisällissodassa.


title: Don Carlos Buell

text: Hän syntyi Lowellissa Ohiossa. Hän asui Indianassa ennen sisällissotaa ja valmistui West Pointista 1841. Meksikon sodassa hän palveli Winfield Scottin ja Zachary Taylorin alaisena. Hänet ylennettiin kolme kertaa urheudesta ja hän haavoittui Churubuscossa. Sotien välillä hän työskenteli adjutantin Kaliforniassa ja armeijan kenraalin toimistossa.


title: Don Carlos Buell

text: Sisällissodan alussa hän järjesteli Potomacin armeijaa ja komensi lyhyesti yhtä sen divisioonaa. Marraskuusta 1861 hän oli lyhyen aikaa Ohion joukkojen komentaja, ja marssitti joukkonsa Nashvilleen. 21. maaliskuuta 1862 hänet ylennettiin kenraalimajuriksi. Shilohin taistelussa hän auttoi Ulysses S. Grantia voittamaan etelävaltiot. Buell jatkoi Henry W. Halleckin alaisena Corinthin taistelussa. Kesä- ja heinäkuussa hän yritti divisioonineen edetä kohti Chattanoogaa, mutta konfederaation ratsuväki Nathan Bedford Forrestin johtamana pakotti hänet pysähtymään.


title: Don Carlos Buell

text: Jotkut pohjoisvaltioiden komentajista pitivät Buellia mahdollisena etelän sympatisoijana, koska hän omisti orjia. Kun 2. toukokuuta 1862 unionin sotilaat ryöstivät Athensin kaupungin Alabamassa, Buell raivostui ja asetti syytteeseen John B. Turchinin. Tämän seurauksena presidentti Abrahan Lincoln määräsi kenraali George H. Thomasin korvaamaan Buellin 30. syyskuuta 1862. Lopulta Lincoln taipui ja jätti Buellin komentoon. Turchin vältti sotaoikeuden ja yleni prikaatinkenraaliksi.


title: Don Carlos Buell

text: Syksyllä 1862 konfederaation kenraali Braxton Bragg valtasi Kentuckyn ja Buell joutui vetäytymään pohjoiseen Ohio-joelle saakka. Buell taisteli Braggia vastaan ratkaisemattomassa Perryvillen taistelussa 8. lokakuuta 1862, mikä pysäytti konfederaation invaasion ja pakotti heidät palaamaan Tennesseehen, mutta hän estänyt Braggin vetäytymistä. Tämän päätöksen vuoksi hänet vapautettiin komennosta 24. lokakuuta ja korvattiin William S. Rosecransilla. Buell vietti seuraavan puolitoista vuotta Indianapolisissa toivoen saavansa sotilastehtäviä, jotka parantaisivat hänen maineensa, hän väitti ettei ollut seurannut Braggia tarvikkeiden puutteesta. Uutta nimitystä ei tullut ja hän lähti sotilastehtävistä 23. toukokuuta 1864. Grant kuitenkin tarjosi hänelle komennusta, mutta Buell kieltäytyi pitäen sitä rappion merkkinä.


title: Don Carlos Buell

text: Sodan jälkeen Buell asui ensin Indianassa ja sitten Kentuckyssä ja työskenteli rauta- ja terästeollisuudessa ja Green River rautatieyhtiön presidenttinä. Hän kuoli kotonaan Rockportissa Kentuckyssä ja St. Louisiin Missouriin, Bellefontainen hautausmaahan.


title: Rehellisyys

text: Rehellisyys tarkoittaa yleiskielessä ensiksi totuudessa pysymistä ja totuuden mukaisuutta ja vilpittömyyttä ja toiseksi vilpin tai vääryyden harjoittamattomuutta, lakien ja sääntöjen noudattamista, luotettavuutta, kunniallisuutta, rehtiyttä.


title: Gripenberg

text: Gripenberg on ruotsalainen ja suomalainen aatelissuku, jonka yksi sukuhaara on Suomen aatelissa kohotettu vapaaherralliseen säätyyn. Ruotsin vallan aikana suvussa oli paljon upseereita ja Suomen autonomian aikana monia korkeita virkamiehiä, myöhemmin myös taiteen ja kulttuurin edustajia. Suvun vaakunassa on kuvattuna taruolento aarnikotka eli griippi ().


title: Gripenberg

text: Suku on lähtöisin Ruotsin Itä-Götanmaalta. Vanhin tunnettu jäsen on vuonna 1659 kuollut Jakob Jöransson Witte, joka oli Svärtingetin kartanon lampuotivouti Östra Enebyn pitäjässä. Hänen poikansa, rykmentinkirjuri Johan Wittman muutti 1671 Suomeen ja aateloitiin vuonna 1678 nimellä "Gripenberg". Suku introdusoitiin Ruotsin ritarihuoneeseen kaksi vuotta myöhemmin aatelisena sukuna numero 931. Gripenbergit immatrikuloitiin Suomen aateliin vuonna 1818 numerolla 69. Senaattori Sebastian Gripenberg kohotettiin Suomessa vuonna 1865 vapaaherraksi, ja introdusoitiin Suomen Ritarihuoneeseen vapaaherrallisena sukuna numero 48. Vapaaherrallisella sukuhaaralla on tunnuslause "Caesari et patriae" ("Keisarille ja isänmaalle"). Neljä Gripenbergin suvun jäsentä toimi autonomian aikana Suomen senaatin talousosaston jäseninä.


title: Gripenberg

text: Suvun alkuperäinen päämieslinja on kadoksissa, sillä viimeisen päämiehen tai hänen jälkeläistensä vaiheista Venäjällä vuoden 1917 jälkeen ei ole tietoa. Suomalaisen aatelissuvun edustajia muutti 1900-luvun lopulla Ruotsiin, jossa muutama sukuhaara sai 1973 ja 1985 uudelleen edustusoikeuden Ruotsin ritarihuoneella.


title: Kotimaa (yritys)

text: Kotimaa Oy on suomalainen viestintätalo. Yhtiön ydinliiketoimintoja ovat lehti, asiakaslehtien kustantaminen sekä kirkollisten tarvikkeiden valmistus ja välittäminen sekä digitaaliset tuotteet ja palvelut. Sen omistavat Suomen evankelisluterilaisen kirkon organisaatiot ja paikallisseurakunnat.


title: Kotimaa (yritys)

text: Yhtiön tuotteita ovat muun muassa viikkosanomalehti Kotimaa, verkkomedia Kotimaa24 ja aikakauslehti Askel ja Veikko Virtasen urut, Juhavan kynttilät sekä Ateljé Solemniksen kirkolliset tekstiilit.


title: Kotimaa (yritys)

text: Tytäryhtiö "Insight360 oy" perustettiin 2016 tuottamaan suomalaisten arvoja, asenteita ja markkinakäyttäytymisiä kuvaavia segmentointeja, kohderyhmiä markkinoinnin tarpeisiin sekä näihin liittyvää koulutusta. Insight360 oy:n asiakaskunta koostuu markkinointiaan kehittävistä yrityksistä, kansalaisjärjestöistä kuten puolueista sekä seurakunnista. Yhtiön tuottamia segmentointeja ovat marraskuussa 2016 muiden muassa Media360°, Jäsen 360°, Liikunta360°, Terveys360° ja Ruoka360°.


title: Kotimaa (yritys)

text: Vuonna 2009 Kotimaa-yhtiöiden liikevaihto oli 22 miljoonaa euroa ja sen palveluksessa oli 125 henkeä. Kotimaa-yhtiöt on osa pääomistajansa Kirkkopalveluiden muodostamaa konsernia. Kotimaa-yhtiöt ja Kirkkopalvelut ovat seurakuntien ja järjestöjen oma palvelujen tuottaja.


title: Kotimaa (yritys)

text: Kotimaa Oy:n kokonaisuuden kivijalkaa alettiin rakentaa vuonna 1905, jolloin Helsingissä perustettiin Kustannus-Osakeyhtiö Kotimaa kustantamaan Kotimaa-lehteä sekä Sortavalassa Raamattutalo kustantamaan Raamattuja samana vuonna perustetun Suomen Kirkon Sisälähetysseuran osana. Kust.-Oy Kotimaan sisaryhtiöksi perustettiin 1942 kirjankustannuksesta huolehtiva Kirjapaja Osakeyhtiö.


title: Kotimaa (yritys)

text: Useiden, erityisesti 2000-luvun myötä tehtyjen yhtiöjärjestelyjen jälkeen Kustannus-Osakyhtiö Kotimaa on edelleen olemassa itsenäisenä yhtiönä, jonka omistajat ovat Kirkkopalvelut, kirkon keskusrahasto ja Suomen Lähetysseura sekä joukko kirkollisia järjestöjä ja yksityishenkilöitä. Lehtikustannustoiminta oli edelleen omassa yrityksessään, mutta erillisinä osakeyhtiöinä aikaisemmin toimineet Kirjapaja, Raamattutalo, Sacrum, Credonet ja Suomen Kirkko-Mediat koottiin yhdeksi Kotimaa-Yhtiöt Oy:ksi. Käytännössä yhtiö toimii Kotimaa-yhtiöiden sisällä sen lehtikustannusyksikkönä, lehtiryhmänä, jonka tuotteita ovat Kotimaan lisäksi Askel, Lastenmaa, Koulun Aamu, Fleim, Kotimaan Joulu ja Hääilo. Kustannus-Oy Kotimaan toimitusjohtajia ovat olleet mm.: Erkki Sinkkonen (1969-1973), Jussi Järvilehto (1974-1978) Paavo Rinkineva (1978-1991), Reijo Telaranta (1991-2005) ja Pauli Aalto-Setälä (2005-2009), joka oli samalla laajemman kokonaisuuden eli Kotimaa-yhtiöiden toimitusjohtaja. Uutena toimitusjohtana 1.1.2010 alkaen on Jaakko Tapaninen.


title: Kotimaa (yritys)

text: Vuoden 2010 alusta kaikki edellä mainitut toiminnot fuusioitiin Kustannus-Osakeyhtiö Kotimaahan, joskin aputoiminimi Kotimaa-yhtiöt jäi edelleen käyttöön. Vain kokonaisuuteen kuuluva Urkurakentamo Veikko Virtanen Oy jäi edelleen omaksi osakeyhtiökseen.


title: Kotimaa (yritys)

text: Yhtiön nimi on syyskuusta 2013 alkaen Kotimaa Oy.


title: Kotimaa (yritys)

text: Kotimaa-lehden perustajien linjaus yli sadan vuoden takaa ohjaa edelleen kestävän tulevaisuuden rakentamista:


title: Kotimaa (yritys)

text: "Kun lehden on oltava, mikäli mahdollista, kaikkien maamme kristittyjen äänenkannattaja, tulee sen työskennellä uskonnollisesti suvaitsevasti ja laajasydämisesti, niin että se myöskin seuraa eriuskolaisliikkeitä sekä kotona että ulkomailla, jos kohta onkin välttämätöntä, että lehti erityisesti osoittaa rakkautta kansankirkkoamme ja sen suurta elintehtävää kohtaan."


title: Järvenpään diakoniaopisto

text: Järvenpään diakoniaopisto on yksityinen toisen asteen ammatillinen oppilaitos, jota ylläpitää Suomen Kirkon Seurakuntaopiston Säätiö. Järvenpään diakoniaopisto on yhdessä Luther-opiston kanssa osa Seurakuntaopistoa, joka toimii Järvenpäässä, Tuusulanjärven rannalla.


title: Järvenpään diakoniaopisto

text: Järvenpään diakoniaopistossa koulutetaan lähihoitajia (sosiaali- ja terveysalan perustutkinto) lasten ja nuorten hoidon ja kasvatuksen, mielenterveys- ja päihdetyön, sairaanhoidon ja huolenpidon sekä vanhustyön koulutusohjelmissa. Lisäksi Järvenpään diakoniaopistossa voi suorittaa koululaisen aamu- ja iltapäiväohjaajan, koulunkäyntiavustajan, päihdetyön ja perhepäivähoitajan ammattitutkinnot sekä koulunkäyntiavustajan ja vanhustyön erikoisammattitutkinnot. Järvenpään diakoniaopistolla järjestetään myös maahanmuuttajien ammatilliseen koulutukseen valmentavaa koulutusta.


title: Järvenpään diakoniaopisto

text: Seurakuntaopisto ja sen yhteydessä toimiva Järvenpään diakoniaopisto on erikoistunut sosiaali- ja terveysalan, hyvinvoinnin, kasvatuksen sekä kirkollisten alojen (erityisesti diakonian ja kristillisen kasvatuksen) koulutukseen ja kehittämistoimintaan.


title: Järvenpään diakoniaopisto

text: Seurakuntaopistolla eli Järvenpään diakoniaopistossa ja sen rinnalla toimivassa Luther-opistossa on mahdollista suorittaa seuraavia ammatillisen koulutuksen tutkintoja:


title: Jorma Ollikainen

text: Jorma Jaakko Ollikainen (5. helmikuuta 1913 Maaninka – 22. huhtikuuta 1972 Inari) oli suomalainen toimittaja ja eräkirjailija. Hän käytti myös nimimerkkejä "Hako" ja "JJ".


title: Jorma Ollikainen

text: Ollikaisen vanhemmat olivat sisävesilaivuri Taavetti Ollikainen ja Hilda Tolonen. Hän kävi Kuopion kauppaopiston vuosina 1931–1933 ja työskenteli sitten Savon Sanomien palveluksessa taloustoimittajana. Ollikainen oli naimisissa vuodesta 1954 lähtien Anna-Maija Tuovisen kanssa.


title: Jorma Ollikainen

text: Ollikaisen kirja "Kelokämppä" kertoo Lapin erämaassa 1950-luvulla eläneestä ”Karajärven keisarista” Alpiinista. Savon Kaavilta kotoisin ollut Alpiini, oikealta nimeltään Albin Tirkkonen (1897–1958), oli alun perin lähtenyt Etelä-Suomesta Kotkasta vuonna 1926 Lappiin, liikkunut Jäämeren ja Inarijärven seuduilla ja asettanut lopulta Inarin Rahajärven rantaan rakentamaansa turvekotaan. 1950-luvun alussa hän teki hylätyn savottakämpän hirsistä itselleen pienen tuvan ja saunan. Jorma Ollikainen ystävineen rakensi sitten Alpiinille uuden kelokämpän, jossa hän ehti asua muutamia vuosia ennen kuin kuoli vuonna 1958. Nykyisin Alpiinin Rahajärven länsipäässä sijaitseva kelokämppä on Metsähallituksen omistama vuokrakämppä.


title: Jorma Ollikainen

text: Jorma Ollikainen kuoli tapaturmaisesti keväällä 1972 ajettuaan moottorikelkalla sulapaikkaan Kirakan kairassa Inarissa.


title: Jorma Ollikainen

text: Ollikaiselta on ilmestynyt kaksi eräkirjaa sekä Hako-nimimerkillä kirjoitettuja lyhyitä tarinoita:


title: Heat – ajojahti

text: Heat – ajojahti on Michael Mannin ohjaama jännityselokuva vuodelta 1995. Elokuvan pääosissa ovat Al Pacino ja Robert De Niro, muissa merkittävissä rooleissa ovat muun muassa Val Kilmer, Tom Sizemore, Diane Venora ja Ashley Judd.


title: Heat – ajojahti

text: "Heat" on uusintaversio vuoden 1989 televisioelokuvasta "L.A. Takedown", jonka oli myös käsikirjoittanut sekä ohjannut Mann. Elokuva tuotti maailmanlaajuisesti yli 185 miljoona dollaria.


title: Heat – ajojahti

text: Elokuva oli De Nirolle ja Pacinolle toinen missä kummatkin ovat mukana, mutta ensimmäinen jossa 1970- ja 1980-lukujen kilpailevat tähdet esiintyvät samassa kohtauksessa. 21 vuotta aikaisemmin he esiintyivät yhdessä elokuvan "Kummisetä, osa II" päärooleissa, mutta siinä heillä ei ole yhteistä kohtausta.


title: Heat – ajojahti

text: Elokuva kertoo poliisista nimeltä Vincent Hanna, joka on omistautunut työhönsä ja sen johdosta kotona on ongelmia. Hän saa tutkittavakseen jutun, jossa rahankuljetusauto ryöstetään ja kuljettajat ammutaan. Hanna saa selville että ryöstön takana on Neil McCauley, apunaan kumppaninsa. Täysin työlleen omistautunut Hanna ei kauan katsele McCauleyn touhuja ja alkaa tutkia pala palalta lukuisia rikoksia lopulta päästen hänen jäljilleen, josta alkaa armoton kissa ja hiiri -leikki.


title: Heat – ajojahti

text: "Iltalehden" Tuomas Riskala nosti (2011) "Ajojahdin" viiden suurimman rikoselokuvan joukkoon ja arvioi sen myös Michael Mannin onnistuneimmaksi ohjaukseksi.


title: Luther-opisto

text: Luther-opisto on Suomen Kirkon Seurakuntaopiston Säätiön ylläpitämä kansanopisto, joka yhdessä Järvenpään diakoniaopiston kanssa muodostaa Järvenpäässä toimivan Seurakuntaopiston. Luther-opistolla järjestetään vapaan sivistystyön yleissivistävää koulutusta sekä peruslinjoina että erilaisina lyhytkursseina. Luther-opisto on erikoistunut esittävän taiteen opintoihin, hyvinvointialoihin sekä diakonisiin koulutustehtäviin (mm. syrjäytymisvaarassa olevien koulutuksen järjestämiseen).


title: Luther-opisto

text: Draama- ja musiikkilinjoilla opiskelijat voivat kehittää osaamistaan ja etsiä omaa paikkansa esittävän taiteen eri aloilta. Kansanopisto-opinnot antavat valmiuksia niin alan ammatillisiin opintoihin kuin harrastusmahdolisuuksien syventämiseen.


title: Luther-opisto

text: Luther-opistolla koulutetaan lastenohjaajia (lapsi- ja perhetyön perustutkinto) sekä nuoriso- ja vapaa-ajanohjaajia (nuoriso- ja vapaa-ajanohjauksen perustutkinto). Lisäksi Luther-opistossa on mahdollisuus suorittaa lasten ja nuorten erityisohjaajan, suntion sekä romanikulttuurin ohjaajan ammattitutkinnot sekä romanikulttuurin ohjaajan erikoisammattitutkinnon.


title: Luther-opisto

text: Luther-opiston yhteydessä järjestetään myös Tuusulanjärven kesälukio, joka on useina vuosina ollut Suomen suurin kesälukio. Luther-opistossa on mahdollista suorittaa ja korottaa myös peruskoulun arvosanoja.


title: Luther-opisto

text: Luther-opiston kurssitoiminnan pitkäaikaisin perinne on heinä-elokuun vaihteessa järjestettävä Kotimusiikkiviikko, joka kokoaa vuosittain kaiken ikäisiä ja kaiken tasoisia musiikin harrastajia. Kotimusiikkiviikkoa on järjestetty 1950-luvulta alkaen.


title: Luther-opisto

text: Luther-opisto sekoitetaan nykyisin helposti Luther-säätiöön, jonka kanssa Luther-opistolla ei kuitenkaan ole mitään tekemistä. Vaikka Luther-opisto onkin oppilaitoksen vanha, perinteinen ja virallinen nimi, käytetään oppilaitoksesta nykyisin pääasiassa Seurakuntaopisto -nimitystä, jolla tarkoitetaan Luther-opistoa laajempaa oppilaitoskokonaisuutta.


title: Ragne Kytölä

text:
Siv Ragne Kytölä (o.s. Backman, s. 15. maaliskuuta 1965 Vaasa) on suomalainen yleisurheilun moniottelija. Kytölä voitti ulkoradoilla kaksi Suomen mestaruutta seitsenottelussa ja yhden pituushypyn mestaruuden. Hän saavutti SM-mitaleita myös kolmiloikassa ja 100 metrin aitajuoksussa. Seitsenottelussa hänen piste-ennätyksensä on 6089 vuodelta 1989. Seuratasolla hän edusti lohjalaista Virkby Startia ja Helsingfors IFK:ta.
Ragne Kytölän tytär Kira Kytölä on myös yleisurheilija.


title: Arvo Ruonaniemi

text: Arvo Eino Aleksander ”Tiera” Ruonaniemi (22. tammikuuta 1912 Raahe – 16. kesäkuuta 2014 Rovaniemi) oli suomalainen Rovaniemellä asunut toimittaja ja eräkirjailija.


title: Arvo Ruonaniemi

text: Ruonaniemi aloitti työuransa jo 12-vuotiaana lautapoikana ja sitten maalarinoppilaana. Hän kävi 1933 Raahen Porvari- ja Kauppakoulun ja oli sitten toimittajana Raahen Sanomissa, Kalevassa ja viimeksi Lapin Kansa -lehdessä, josta hän jäi eläkkeelle 1977.


title: Arvo Ruonaniemi

text: Ruonaniemi kirjoitti useita teoksia Lemmenjoen kullankaivusta ja alueen legendaarisista kullankaivajista, joihin hän tutustui 1950- ja 1960-luvuilla. Ruonaniemi valittiin vuonna 1987 Lapin kullankaivajien liiton kunniajäseneksi. Tiera oli vuonna 2012 Suomen Journalistiliiton vanhin jäsen.


title: Arvo Ruonaniemi

text: Suurelta osin Ruonaniemen ansiosta saatiin 1950-luvulla sukupuuttoon kuolemassa ollut lapinporokoira pelastettua.


Tämä on Luettelo suomalaisista rintamalehdistä toisen maailmansodan aikaan.


title: Pentti Ruonaniemi

text: Pentti Aarne Antero Ruonaniemi (s. 26. marraskuuta 1927, Keminmaa) on suomalainen kirjailija.


title: Pentti Ruonaniemi

text: Metsätyönjohtajana työskennelleen Ruonaniemen esikoisteos oli Naamakairan savotasta kertonut romaani "Kymppi".


title: Thomas

text: Thomas on englanninkielisissä maissa sekä esimerkiksi Ranskassa, Saksassa ja Ruotsissa esiintyvä miehen etunimi, joka esiintyy eri maissa myös sukunimenä. Ruotsin kielessä etunimi voidaan kirjoittaa myös muodossa Tomas. Nimen muunnelmia eri kielissä ovat muiden muassa Tom ja Tommy.


title: Painin maailmanmestaruuskilpailut 1991 (kreikkalais-roomalainen paini ja vapaapaini)

text: Vuoden 1991 kreikkalais-roomalaisen painin ja vapaapainin maailmanmestaruuskilpailut järjestettiin Varnassa, Bulgariassa. Kisoissa painittiin kummassakin lajissa kymmenessä painoluokassa. Samana vuonna käytiin Tokiossa naispainin MM-kisat.


title: A privativum

text:
a privativum ( 'ottaa pois, ryöstää'; , "a sterētikón") on muinaiskreikassa ja kreikkalaisperäisissä lainasanoissa esiintyvä etuliite "a-", joka muuttaa sanan merkityksen vastakohdakseen.
Esimerkkejä:


title: A privativum

text:
Hiatuksen välttämiseksi "a privativum" esiintyy vokaalialkuisen sanan etuliitteenä yleensä muodossa "an-".
Esimerkkejä:


title: A privativum

text: A privativum polveutuu indoeurooppalaisen kantakielen etuliitteestä *"n̥"-, joka on kieltopartikkelin *"ne"- nolla-ablautaste. Sen kognaatteja muissa indoeurooppalaisissa kielissä ovat muun muassa sanskritin "अ"- ja "अन्"- ("a"- ja "an"-), latinan "in"-, englannin ja muiden länsigermaanisten kielten "un"- tai "on"- sekä muinaisnorjan "ú"-, josta polveutuvat tanskan ja norjan "u"-, ruotsin "o"- sekä islannin ja fäärin "ó-".


title: Antti Halme (kirjailija)

text: Antti Halme (s. 1972) on suomalainen nuortenkirjailija. Hän on koulutukseltaan taiteen maisteri. Halme työskentelee mainostoimistossa ja asuu Espoossa. Halme soittaa sähkökitaraa omassa rock-yhtyeessään.


title: NORAD

text: NORAD (North American Aerospace Defense Command) eli Pohjois-Amerikan ilmapuolustuskomentokeskus on Yhdysvaltain ja Kanadan yhteinen organisaatio, joka vastaa Pohjois-Amerikan ilmapuolustuksesta.


title: NORAD

text: NORAD perustettiin 12. toukokuuta 1958 Neuvostoliiton strategisten pommikoneiden uhkaa vastaan nimellä North American Air Defense Command. Vuodesta 1963 lähtien sen päämaja oli Cheyenne-vuoressa Coloradossa.


title: NORAD

text: NORADia edelsi 1950-luvulla USA:n ja Kanadan yhteinen tutkahanke Arktisten alueiden turvaamiseksi, jonka ensimmäinen tulos oli vuonna 1954 valmistunut 33 tutkan Pinetree Line -tutka-asemaverkosto Etelä-Kanadassa. Vuonna 1957 valmistui 480 km sen pohjoispuolelle Mid-Canada Line tai McGill Fence 55. leveyspiiriä pitkin. Kolmas yhteinen hanke oli 57 tutka-aseman Distant Early Warning Line (DEW Line) 70. leveyspiirillä, 320 km pohjoisen napapiirin pohjoispuolella. Tämä antoi Pohjois-Amerikalle 2–3 tuntia aikaa ennen pommikoneiden saapumista kohteisiinsa.


title: NORAD

text: Järjestelmän hallinnointi vaati melkoista koordinointia ja 1. elokuuta 1957 USA ja Kanada ilmoittivat yhteisen päämajan perustamisesta. Sopimus allekirjoitettiin toukokuussa 1958.


title: NORAD

text: 1960-luvulla NORADissa työskenteli noin 250 000 sotilasta. Mannertenvälisten ja sukellusveneestä laukaistavien ballististen ohjusten myötä järjestelmä jäi vanhentuneeksi, ja sitä laajennettiin avaruusvalvontaan ja ohjusten ennakkovaroitusjärjestelmiin.


title: NORAD

text: Kylmän sodan päättymisen jälkeen NORAD pyrki välttämään budjettinsa leikkauksen liittymällä "huumeiden vastaiseen sotaan", erityisesti jäljittämällä pienkoneita.


title: NORAD

text: Syyskuun 2001 terroristi-iskujen jälkeen, 14. syyskuuta 2001 NORAD on pitänyt yllä pysyvää hävittäjäpartiointia (Operation Noble Eagle) Yhdysvaltain yllä.


title: NORAD

text: Vuonna 2006 suurin osa toiminnoista siirrettiin Cheyenne-vuoresta läheiseen Petersonin lentotukikohtaan, joskin Cheyenne-vuoren tukikohta on edelleen "lämpimänä" ja ylläpitohenkilöstön miehittämänä, vaikkei päivittäisessä käytössä. Syynä olivat tehokkuussyyt ja rauhanaikainen vähäinen tarve luolaston tarjoamalle fyysiselle suojalle.


title: NORAD

text: NORADilla on alaisuudessaan kolme päämajaa: Elmendorfin lentotukikohta Alaskassa, Canadian Forces Base Winnipegissa Manitoba ja Tyndallin lentotukikohta Floridassa.


title: NORAD

text: NORAD on vuodesta 1955 lähtien pitänyt yllä jouluna palvelua, johon soittamalla voi tiedustella joulupukin sijaintia. Palvelu alkoi, kun NORADin edeltäjän CONADin puhelinnumero painettiin virheellisesti erään liikkeen mainokseen. Nykyisin joulupukin sijaintia tiedustelevat NORADilta suuretkin televisiokanavat ja se julkaistaan myös webissä.


title: NORAD

text: Vuonna 2008 netissä oli Joulupukin jäjityspalvelu, missä joulupukkia pystyi seuraamaan käyttämällä Google Earth -ohjelmaa. Vuonna 2012 jakeluun tuli myös älypuhelimilla toimivia jäljityssovelluksia.


title: Simpsonit (8. tuotantokausi)

text: Simpsoneiden 8. tuotantokausi käynnistyi Yhdysvalloissa 27. lokakuuta 1996 ja päättyi 18. toukokuuta 1997. Suomessa kausi käynnistyi 16. helmikuuta 1997 ja päättyi 14. joulukuuta 1997. Jaksoja kaudella on yhteensä 25.


title: Simpsonit (8. tuotantokausi)

text: DVD-boksi julkaistiin Yhdysvalloissa 15. elokuuta 2006 ja Suomessa 2. lokakuuta. Boksin teemana on Simpsoneiden valokuva-albumi.


title: Simpsonit (8. tuotantokausi)

text: Kun Homer ottaa vastaan työn Globex-yhtiössä, muuttaa perhe Cypress Creekiin. Homer nauttii uudesta työstään, ja huolettomasta pomostaan, mutta on täydellisten tietämätön siitä, että hänen pomonsa on ilkeä nero, ja että yhtiö on väline maailmanlaajuiseen kiristykseen. Muulla perheellä taas on vaikeuksia asettua Cypress Creekiin, jolloin Homerin täytyy tehdä valinta Cypress Creekin ja Springfieldin välillä.


title: Simpsonit (8. tuotantokausi)

text: Vierailevat näyttelijät: Albert Brooks


title: Simpsonit (8. tuotantokausi)

text: Kun koulukiusaajat hakkaavat Bartin ottaa Homer ohjakset omiin käsiinsä. Vaikka Homer ei onnistukaan tekemään kiusaajilleen selväksi pointtiaan, hän tekee Moeen vaikutukseen sillä, kuinka hän pystyy kestämään hakkaamista. Moe puhuu Homerin ympäri alkamaan nyrkkeilijäksi Moe managerinaan. Hänen strategiansa on antaa vastustajien väsyttää itse itsensä lyömällä Homeria. Promoottori Lucius Sweet tulee tietoiseksi Homerin mahdollisuuksista nyrkkeilijänä ja tahtoo hänen ottelevan raskaan sarjan mestaria, Drederick Tatumia, vastaan.


title: Simpsonit (8. tuotantokausi)

text: Vierailevat näyttelijät: Michael Buffer ja Paul Winfield


title: Simpsonit (8. tuotantokausi)

text: Larry-nimisen miehen leuka loksahtaa, kun hän näkee isänsä herra Burnsin junassa Yalesta Springfieldiin, ja hän lähtee heti seuraamaan junaa. Kun hän saapuu herra Burnsin kartanolle, hän esittelee itsensä isälleen herra Burnsin kauan kateissa olleeksi pojaksi. Burns myöntää Larryn olevan tulos yhden yön jutusta ja suostuu myös tunnustamaan Larryn pojakseen. Kuitenkin pian Larry todistaa olevansa parantumaton köntys, ja Burns kyllästyy häneen.


title: Simpsonit (8. tuotantokausi)

text: Homer ystävystyy Larryn kanssa, koska he jakavat samat kiinnostuksen kohteet. Yhdessä he lavastavat Larryn kidnappauksen voittaakseen Burnsin rakkauden takaisin, mutta kun Burnsille kerrotaan Homerin kidnapanneen hänen poikansa, sekä toimittajat että poliisit alkavat jahdata Homeria ja Larrya. Kun Burns saa kuulla kidnappauksen olleen vain huijausta, hän kertoo ettei voi enää jatkaa Larryn isänä, ja mies palaa takaisin perheensä luokse.


title: Simpsonit (8. tuotantokausi)

text: Vierailevat näyttelijät: Rodney Dangerfield


title: Simpsonit (8. tuotantokausi)

text: Bart aiheuttaa vahinkoa vanhan naisen kartanossa. Rangaistukseksi Homer laittaa hänet työskentelemään naiselle, kunnes vahinko on korvattu. Talo paljastuu burleski-saluunaksi, ja kun Springfieldin uskonnolliset piirit saavat selville talosta, he haluavat talon pois Springfieldistä. Kokouksessa kaupungintalolla Marge yrittää suostutella kaupunkilaisia purkamaan tuon vanhan talon, mutta kun hävittämisryhmä aloittaa, Homer laulaa laulun, joka muuttaa kaikkien mielet. Hävittäminen lopetetaan, mutta yhden puskutraktorin hallinta menetetään ja se vahingoittaa taloa ja tuhoaa sen.


title: Simpsonit (8. tuotantokausi)

text: Kirk ja Luann Van Houtenin avioliitto on vaikeuksissa ja päivällisillä Simpsonien luona Luann ilmoittaa haluavansa avioeron. Homer on vakuuttunut, ettei sama ikinä tapahdu hänelle, mutta Kirk kertoo, kuinka nopeasti asiat voivat muuttua saaden Homerin näin uskomaan, että hänen avioliittonsa Margen kanssa on ohi. Salaa Margelta Homer järjestää heille avioeron.


title: Simpsonit (8. tuotantokausi)

text: Myöhemmin Homer yllättää Margen pyytämällä uudestaan hänen kättään, ja Marge suostuu. Kirk yrittää samaa Luannin kanssa, mutta nainen kieltäytyy.


title: Simpsonit (8. tuotantokausi)

text: Lisa ihastuu koulukiusaaja Nelsoniin. He käyvät toistensa luona ja Lisa saa Nelsonin houkuteltua ostamaan hienot vaatteet sekä hienon kampauksen. He suutelevat kaupungin reunalla ja muut kiusaajat tulevat paikalle. He aikovat mennä sotkemaan rehtorin talon, mutta kun Nelson ei suostu, he häipyvät. Nelson kuitenkin lähtee rehtorin talolle. Kun Lisa huomaa Nelsonin valehdelleen, he eroavat. Sillä välin Homer yrittää kerjätä puhelimen kautta rahaa ja jää siitä myöhemmin kiinni.


title: Simpsonit (8. tuotantokausi)

text: Kaupungissa riehunut hurrikaani tuhoaa Flandersien talon. Kaupunkilaiset päättävät rakentaa talon uudelleen. Ned ei kuitenkaan ole tyytyväinen lopputulokseen ja saa raivokohtauksen. Nedin ajettua itsensä mielisairaalaan, paljastuu, että Ned oli lapsena ollut yliaktiivinen ja aggressiivinen. Pitkän terapian jälkeen Ned oli saatu kiltin, mikä esti Nediä purkamasta raivoa ollenkaan. Ned opetetaan purkamaan raivonsa oikein ja niin hän pääsee takaisin ihmisten ilmoille.


title: Simpsonit (8. tuotantokausi)

text: Homer alkaa hallusinoida syötyään guatemalalaisia pippureita chilikilpailussa. Hallusinaatiossa Homer tapaa mystisen kojootin, joka käskee Homeria etsimään hengenheimolaisensa. Riideltyään Margen kanssa Homer käsittää että nainen ei ainakaan ole hänen hengenheimolaisensa. Homer lähtee talosta etsimään rauhaa majakasta. Marge saapuu majakkaan pyytämään anteeksi, ja Homer käsittää, että loppujen lopuksi Marge tosiaan on hänen hengenheimolaisensa.


title: Simpsonit (8. tuotantokausi)

text: Vierailevat näyttelijät: Johnny Cash


title: Simpsonit (8. tuotantokausi)

text: Leonard Nimoy nähdään alussa tarinan kertojana.


title: Simpsonit (8. tuotantokausi)

text: On perjantai. Illalla Homer käy Moen kapakassa ja juo itsensä juovuksiin. Hän ei voi ajaa autolla, joten hän lähtee kävellen. Hän eksyy metsään ja äkkiä hänen eteensä ilmestyy aavemaisesti hehkuva otus. Homer kiirehtii kotiin ja kertoo Margelle näkemästään, joka ei kuitenkaan usko tätä.


title: Simpsonit (8. tuotantokausi)

text: Seuraavana päivänä Homerin tarina löytyy paikallisesta sanomalehdestä. FBI-agentit Mulder ja Scully lukevat tarinan ja lähtevät Springfieldiin tutkiakseen tapausta. Juteltuaan Homerin kanssa he ymmärtävät tämän uskottavuuden horjuvan ja lähtevät taas nopeasti.


title: Simpsonit (8. tuotantokausi)

text: Bart kertoo uskovansa Homeria ja he leiriytyvät ensi perjantaina metsään videoidakseen otuksen. Välikohtauksessa Leonard lopettaa kertomuksen ja lähtee autolla pakoon liittyen mukaan tarinaan. Seuraavana päivänä videopätkä aaveesta on tv:ssä. Kaikki Springfieldin asukkaat kokoontuvat ensi perjantaina metsään. Kun otus ilmestyy, Lisa paljastaa otuksen olevan oikeastaan herra Burns tullessaan tri. Rivieran luota lääkityksensä jälkeen. Ihmiset alkavat laulaa.


title: Simpsonit (8. tuotantokausi)

text: Vierailevat näyttelijät: Leonard Nimoy, David Duchovny ja Gillian Anderson


title: Simpsonit (8. tuotantokausi)

text: Tultuaan äänestetyksi ulos Springfieldin sijoittajattarista Marge perustaa rinkeliyrityksen. Sijoittajattaret huomaavat tämän ja iskevät takaisin hankkimalla falafelyrityksen. Homer auttaa Margea bisneksessään pyytämällä apua Fat Tonylta. Kun falafelyritys epäonnistuu mystisesti, alkaa Margelle sadella tilauksia. Fat Tony yrittää kerätä kaikki Margen tulot itselleen, mutta Marge kieltäytyy. Fat Tony lähettää kätyrinsä Simpsonin taloon, missä he kohtaavat sijoittajattarien lähettämän Japanin mafian. Kohtaaminen päättyy välienselvittelyyn näiden kahden mafian välillä.Vierailevat näyttelijät: Jack Lemmon ja Joe Mantegna


title: Simpsonit (8. tuotantokausi)

text: Alussa herra Burns testaa paloharjoitusta.Kaikki ottavat sen vakavasti mutta heillä kestää 30 min päästä voimalasta.Homer pääse kuitenkin ensimmäisenä.Rohkaistakseen työntekijöitään yhteistyöhön herra Burns vie heidät kaikki vuorille, jossa työntekijät muodostuvat pareiksi. Homerille ei riitä paria muista työntekijöistä, joten hän ryhtyy herra Burnsin pariksi. Tehtävä on löytää lumisilta vuorilta mökki; mökkiin viimeiseksi löytävä pari erotetaan ydinvoimalasta.


title: Simpsonit (8. tuotantokausi)

text: Burns ja Homer huijaavat käyttämällä moottorikelkkaa, ja he ehtivät mökille ennen muita työntekijöitä, mutta lumivyöry hautaa mökin.He alkavat etsiä uloskäyntiä ja ovat juuri pääsemässä pois kunnes uusi lumivyöry työntää heidät takaisin mökkiin.Homer ja Burns tulevat kylmässä hulluiksi ja ajautuvat tappeluun. Tappelunsa lomassa he sytyttävät propaanisäiliön, joka räjäyttää mökin.Tällä välin työntekijät,jopa Smithers Bartin ja Lisan kanssa ovat löytäneet toisen mökin,joka onkin metsänvartijan maja.Silloin propaiini säiliöstä syntyy moottori kun Burns ja Homer ovat mökin sisällä Mökki pysähtyy metsänvartijan mökin viereen ja Burns ja Homer kiittävät toisiaan.


title: Simpsonit (8. tuotantokausi)

text: Marge menettää hiuksiaan stressin takia. Perhe päättää hankkia lastenhoitajan. Taivaalta ilmestyykin lähes täydellinen lastenhoitaja Shary Bobbins. Shary saakin lapset ryötyyn, mutta juuri kun Shary on lähdossä perhe taas ennallaan. Shary joutuu jäämään Simpsoneille. He eivät kuitenkaan enää jaksa Sharyä. Lopulta tämä alkaa itkeä. Perhe päättää piristää Sharyä kertomalla olevansa onnellisia siten, miten ovat. Shary lähtee ja perhe miettii, tapaavatkohan he enää. Shary kuitenkin juuttuu lentokoneen moottoreihin ja kuolee. Tikku ja Takku -show’hun tulee uusi hahmo, Piski ("Poochie"), yrityksenä nostaa alhaisia katsojalukuja. Bart ja Lisa saavat Homerin suostuteltua hakemaan Piskin äänirooliksi. Homer saa osan ja pääsee esiintymään julkisesti Tikun ja Takun ääninäyttelijöiden kanssa. Katsojat ottavat kuitenkin Piskin huonosti vastaan sarjassa, ja tuottajat päättävät tappaa hänet pois sarjasta. Homer kieltäytyy yhteistyöstä ja nauhoittaa erilaisen version Piskin vurosanoista. Homerille vakuutellaan että hän onnistui pitämään Piskin mukana, mutta kun jakso esitetään televisiossa, Simpsonit huomaavat, että Piski on leikattu sarjasta pois.Vierailevat näyttelijät: Alex Rocco


title: Simpsonit (8. tuotantokausi)

text: Simpsonit yrittävät myydä vanhaa perintökalleutta keräilykaupassa, ja tutustuvat samalla Johniin, kaupan omistajaan. Simpsonit kutsuvat Johnin kotiinsa arvioimaan heidän muita tavaroitaan. Homer alkaa pitää Johnista, mutta kun Marge kertoo Johnin olevan homo, Homer kieltäytyy enää tapaamasta miestä. Myöhemmin Homer huomaa Bartin käytöksen muuttuneen ja pelkää Johnin muuttaneen hänen poikansa homoksi. Yrittäessään tehdä Bartista miehisempää Homer vie hänet metsästysretkelle, mutta kaksikko joutuu aggressiivisten porojen lauman hyökkäyksen kohteeksi. Yhtäkkiä John saapuu paikalle ja pelastaa päivän. Homer kiittää Johnia hänen henkensä pelastamisesta, ja hyväksyy tämän ystäväkseen.


title: Simpsonit (8. tuotantokausi)

text: Vierailevat näyttelijät: John Waters


title: Simpsonit (8. tuotantokausi)

text: Sideshow Bob vapautetaan vankilasta ja hänen Cecil-veljensä palkkaa hänet valvomaan padon rakentamista. Bart epäilee, että Bobilla on jotain mielessään, ja hän hiipii Lisan kanssa miehen toimistoon. Sieltä hän löytää salkun, joka on täynnä rahaa. Bob saapuu paikalle ja yrittää todistaa syyttömyyttään, muttei saa lapsia uskomaan itseään. Sen jälkeen Cecilkin saapuu paikalle, osoittaen heitä kaikkia aseella: hänen suunnitelmansa on räjäyttää pato ja kävellä pois sen viidentoista miljoonan dollarin kanssa, minkä kavalsi projektista. Näin Bobia tietenkin syytettäisiin varkaudesta ja Cecil saisi kostonsa Bobille siitä, että Bob varasti hänen roolinsa Hassu-klovnin apulaisena. Cecil lukitsee Bobin, Bartin ja Lisan taloon, mutta he pääsevät pakoon ja onnistuvat pysäyttämään Cecilin.


title: Simpsonit (8. tuotantokausi)

text: Vierailevat näyttelijät: Kelsey Grammer, David Hyde Pierce


title: Simpsonit (8. tuotantokausi)

text: Lisa haluaa aloittaa lasten vahtimisen, mutta on Margen mielestä siihen liian nuori. Flanders tarvitsee kuitenkin yllättäen lapsenvahtia, ja Lisa saa ensimmäisen työnsä. Kun Lisa saa Flandersilta kiitoksia, hän alkaa tehdä työn vakavammin. Sitten, eräänä iltana, Lisa joutuu vahtimaan Bartia ja Maggieta. Bart raivostuu, ja järjestää Lisalle ojoukon käytännön piloja. Kun Bart kieltäytyy menemästä nukkumaan, Lisa työntää hänet vahingossa portaita alas ja pojan käsivarsi menee sijoiltaan.


title: Simpsonit (8. tuotantokausi)

text: Lisa yrittää auttaa häntä viemällä hänet kottikärryillä tri Nickin luokse, mutta Bartin onnistuu pudota kottikärryistä, ja hän kierii alas mäkeä. Kaupunkilaiset ovat järkyttyneitä, mutta jo seuraavana päivänä Lisa saa seuraavat työnsä lapsenvahtina.Alkoholi kielletään Springfieldissä sen jälkeen, kun Bart humaltuu vahingossa kaupungin paraatissa. Poliisipäällikkö Wiggum korvataan Rex Bannerilla, ja hän alkaa valvoa uusia lakeja ja estää Fat Tonya salakuljettamasta. Rex menestyy työssään aluksi hyvin, mutta sen jälkeen Homer ja Bart alkavat salakuljettaa alkoholia keilapallojen sisällä ja Wiggum päättää yrittää Homerin avustukella puhdistaa nimensä.


title: Simpsonit (8. tuotantokausi)

text: Vierailevat näyttelijät: Dave Thomas, Joe Mantegna


title: Simpsonit (8. tuotantokausi)

text: Martin on kutsunut luokkatoverinsa syntymäpäiväjuhliinsa. Milhouse oksentaa pomppulinnaan syötyään ostereita, ja muutkin vieraat alkavat voida pahoin. Rehtori Skinner ja Edna Krabappel ajautuvat syntymäpäiväjuhlissa keskusteluun ja tuntevat kiinnostusta toisiaan kohtaan, ja lopulta he ajautuvat suhteeseen. He yrittävät pitää sen salassa, mutta Bart näkee heidän suutelevan toisiaan. Seuraavana päivänä he kuulevat Bartin kertovan tapauksesta luokkatovereilleen, mutta he onnistuvat hiljentämään pojan.


title: Simpsonit (8. tuotantokausi)

text: Bartista tulee opettajansa ja rehtorinsa juoksupoika; hän alkaa kuljettaa heidänvälisiään rakkauskirjeitä, mutta tylsistyy pian, ja lukitsee Skinnerin ja Krabappelin talonmiehen huoneeseen. Tieto näiden kahden välisestä suhteesta vyöryy joka puolelle kaupunkia, ja ylitarkastaja Chalmers antaa hänelle kaksi vaihtoehtoa; joko hän lopettaa suhteen tai hänet erotetaan. Skinner ja Krabappel lukittautuvat koulurakennukseen, eivätkä suostu tulemaan ulos ennen kuin heidän suhteensa hyväksytään. Lopuksi Skinner myöntää olevansa oikeastaan neitsyt.


title: Simpsonit (8. tuotantokausi)

text: Bart saa luottokortin ja ostaa uuden hyvin koulutetun Laddie-koiran, mutta kun Bart ei pysty maksamaan luottokorttiostoksiaan, pankki päättää ulosotaa Laddien. Laddien antamisen sijaan Bart antaa ulosottomiehille Pukin pikku apurin. Syyllisyydentuntoinen Bart luovuttaa Laddien poliiseille ja alkaa etsiä omaa koiraansa, jonka löytää lopulta sokean miehen talosta. Bart yrittää siepata koiransa, mutta sokea mies kutsuu poliisit. Kun poliisit saapuvat paikalle, nyt poliisikoiraksi ryhtynyt Laddie haistaa marihuanaa miehen taskussa. Bart pääsee lähtemään kotiin oman koiransa kanssa ja poliisit jäävät polttamaan pilveä ja kuuntelemaan reggaeta sokean miehen kanssa.


title: Simpsonit (8. tuotantokausi)

text: Herra Burns menettää rikkautensa huonoon sijoitukseen. Hänellä ei mene enää hyvin yksin, joten hänet määrätään Springfieldin vanhainkotiin. Uutta asuinympäristöään vihaava herra Burns kuitenkin vannoo hankkivansa rikkautensa vielä takaisin.


title: Simpsonit (8. tuotantokausi)

text: Samassa Burns näkee Lisan keräämässä kierrätyskelpoista tavaraa ja tajuaa, kuinka vastakohtaisia he ovat. Hän uskoo, että syy hänen rahojensa menettämiseen oli se, että hän oli myötäilijöiden" ympäröimä, joten hän pyytää Lisaa auttamaan häntä. Lisa esittelee Burnsille kierrätyksen salat, ja kierrätyskelpoista tavaraa keräämällä hän saa nopeasti tarpeeksi rahaa ostaa kierrätyskeskuksen. Todellisuudessa tämä keskus kaappaa kaiken vedenalaisen elämän ja jauhaa sen kaikkeenkelpaavaksi mönjäksi. Lisa on kauhistunut, mutta Burns saa pian rikkautensa takaisin ja ostaa ydinvoimalansa takaisin.


title: Simpsonit (8. tuotantokausi)

text: Vierailevat näyttelijät: Bret Hart


title: Simpsonit (8. tuotantokausi)

text: Marge on huolissaan siitä, ettei pastori Lovejoy ajattele seurakuntalaistensa tarpeita, ja ryhtyy kirkon uudeksi neuvonantajaksi. Kun Marge kerää lojaaleja seuraajia, Lovejoy alkaa pelätä, että hänestä on tullut "paimen ilman lampaita".


title: Simpsonit (8. tuotantokausi)

text: Sillä välin Homer löytää vanhan japanilaisen tuotteen, "Mr. Sparklen", astianpesuaineen, jossa on logo joka muistuttaa häntä erehdyttävästi. Kun hän soittaa tuotteen valmistaneeseen tehtaaseen, hän saa kuulla Mr. Sparklen olevan kahden yrityksen logon risteytys.


title: Simpsonit (8. tuotantokausi)

text: Samaan aikaan, Marge ei pysty auttamaan Ned Flandersia hänen kriisissään ja kutsuu Lovejoyta apuun. Lovejoy ratkaisee ongelman heti ja saa taas seurakuntalaisten kiinnostuksen itselleen.


title: Simpsonit (8. tuotantokausi)

text: Vierailevat näyttelijät: Denise Kumagal, Karen Maruyama, Sab Shimono ja Gedde Watanabe


title: Simpsonit (8. tuotantokausi)

text: Frank Grimes, Springfieldin ydinvoimalan uusi työntekijä, on ahkera ja kovasti työskentelevä mies, joka ei ole koskaan elämässään pitänyt taukoa. Työnsä lomassa hän tapaa Homerin ja alkaa heti tuntea vastenmielisyyttä hänen asennettaan ja olemustaan kohtaan.


title: Simpsonit (8. tuotantokausi)

text: Sillä välin Bart osallistuu huutokauppaan ja ostaa hylätyn tehtaan yhdellä dollarilla, ja alkaa käyttää tehdasta leikkimiseen Milhousen kanssa.


title: Simpsonit (8. tuotantokausi)

text: Ydinvoimalassa Homer yrittää voittaa Grimesin arvostuksen puoleensa kutsumalla hänet perhepäivälliselle, mutta kun Grimes näkee Homerin kodin ja alkaa inhota tätä entistä enemmän. Imitoidessaan Homerin käytöstä työssä hän ajautuu pois hallinnasta, aiheuttaa itselleen sähköiskun ja kuolee.


title: Simpsonit (8. tuotantokausi)

text: Troy McClure juontaa show’n, joka esittelee kolme ideaa Simpsoneiden spin-off-sarjoiksi:


title: Simpsonit (8. tuotantokausi)

text: Päällikkö Wiggum P.I. - Päällikkö Wiggum ja Seymour Skinner ovat etsiviä New Orleansissa


title: Simpsonit (8. tuotantokausi)

text: Rakkausautomaatti-isoisä - Isoisän sielu menee Moen Rakkausautomaattiin


title: Simpsonit (8. tuotantokausi)

text: Simpsoneiden perheen Smile-Time-varieteetunti - Simpsonit juontavat 70-luvun varieteen. Lisa on korvattu aikuisella blondilla, mutta tämän kuullaan kuitenkin kutsuvan itseään Lisaksi.


title: Simpsonit (8. tuotantokausi)

text: Vierailevat näyttelijät: Tim Conway ja Gailard Sartain


title: Simpsonit (8. tuotantokausi)

text: Bart rikkoo kaupungin kaikki ikkunat, ja hänet viedään sotilasakatemiaan. Nähtyään koulun Lisa päättää myös haluta sinne, ja onkin koulun ensimmäinen naiskadetti ja saa siksi olla yksin omassa parakissaan. Tämä saa aikaan vastalauseita poikien suunnalta, ja Bart kieltäytyy enää puhumasta siskolleen. Myöhemmin Bart pyytää siskoltaan salaa anteeksi ja auttaa häntä harjoittelemaan kokeeseen. Lisalla on vaikeuksia kokeen suorituksessa, mutta Bartin kannustuksella hän onnistuu läpäisemään kokeen.


title: Simpsonit (8. tuotantokausi)

text: Vierailevat näyttelijät: Willem Dafoe


title: Jin Jong-oh

text: Jin Jong-oh (s. 24. syyskuuta 1979 Soul) on eteläkorealainen pistooliammunnan olympiavoittaja.


title: Jin Jong-oh

text: Olympialaisissa Jin on saavuttanut pistooliammunnassa kolme kultaa (2008, 2012) ja kaksi hopeaa (2004, 2008). MM-kilpailuista hän on saanut joukkuekultaa 50 metrin pistoolista ja pronssia sekä henkilökohtaisessa että joukkuekilpailussa 10 metrin ilmapistoolissa Münchenissä 2010.


title: Jin Jong-oh

text: Jin saavutti Ateenan kesäolympialaisissa 2004 50 metrin pistoolissa olympiahopeaa tuloksella 661,5 (567+94,5). Neljä vuotta myöhemmin Pekingin olympialaisissa Jin voitti hopeaa ilmapistoolin 10 metrin kilpailussa yhteistuloksella 684,5. Seuraavassa lajissaan Pekingissä Jin ampui olympiakultaan, kun hän voitti 50 metrin pistooliammunnan.


title: Jin Jong-oh

text: Jin ei ole menestynyt MM-kilpailuissa yhtä hyvin kuin olympialaisissa. Hän on päässyt kahdesti finaaliin, mutta hän voitti joukkuekultaa 50 metrin pistoolissa sekä pronssia 10 metrin ilmapistoolin henkilökohtaisesta että joukkuekilpailusta Münchenissä 2010. Hän on edustanut maataan MM-kilpailuissa myös Lahdessa 2002 ja Zagrebissa 2006.


title: Jin Jong-oh

text: Jin on ampunut maailmancupin osakilpailuissa viisi kultaa, kolme hopea, kaksi pronssia ja 15 finaalipaikkaa. Maailmancupin finaaliin hän on päässytneljästi. Sieltä Jin on saavuttanut kolme kultan ja kuusi finaalipaikkaa.


title: Janne Ronkainen

text: Janne Martti Ronkainen (s. 5. helmikuuta 1963 Karhula) on suomalainen kuulantyöntäjä. Ronkainen voitti kuulantyönnössä sekä ulko- että sisäradoilla kolme Suomen mestaruutta. Hänen ennätystuloksensa 20,75 m on työnnetty vuonna 1990. Seuratasolla hän edusti Karhulan Veikkoja.


title: Janne Ronkainen

text: Ronkainen ei saapunut Kansainvälisen yleisurheiluliiton järjestämään harjoituskauden dopingtestiin 6. helmikuuta 1991, jonka seurauksena hänelle määrättiin 24 kuukauden kilpailukielto. Aluksi Ronkaisen valmentaja Ilpo Saarela ilmoitti Ronkaisen olleen testihetkellä harjoitusleirillä Madeiralla, mutta myöhemmin paljastui Ronkaisen olleen Suomessa ja pakoilleen testiä. Saarela sai tapauksesta 24 kuukauden toimitsijakiellon. Ronkainen palasi kilpailukiellon jälkeen vielä kilpakentille, sijoittuen vuonna 1994 Kalevan kisoissa kuudenneksi.


title: FK Bodø/Glimt

text: FK Bodø/Glimt on vuonna 1916 perustettu norjalainen jalkapalloseura Bodøn kaupungista Nordlandista. Seuran miesten edustusjoukkue pelaa Norjan korkeimmalla sarjatasolla Eliteserienissä.


title: FK Bodø/Glimt

text: FK Bodø/Glimt pelaa kotiottelunsa 8 800 katsojaa vetävällä Aspmyra stadionilla. Seura on tunnettu keltaisesta kotipeliasustaan ja kannattajistaan, jotka kantavat suuria keltaisia hammasharjoja otteluissa. Perinne juontaa juurensa 1970-luvulle saakka.


title: FK Bodø/Glimt

text: FK Bodø/Glimt on Pohjois-Norjan menestyneimpiä seuroja yhdessä Tromsø IL:n kanssa. Seuran suurimmat saavutukset ovat Norjan cupin mestaruudet 1975 ja 1993. Seurassa ovat pelanneet muun muassa Erik Hoftun, Bengt Sæternes ja Harald Brattbakk.


title: Héctor Milián

text: Héctor Milián (s. 14. toukokuuta 1968) on kuubalainen entinen kreikkalais-roomalaisen tyylin painija, olympiavoittaja ja maailmanmestari.


title: Héctor Milián

text: Havannalaista "Cerro Pelado" -seuraa edustanut Milián aloitti painin harrastamisen vuonna 1981. Vuonna 1986 hän voitti juniorien maailmanmestaruuden 100-kiloisten sarjassa Schifferstadissa ja sijoittui samana vuonna Pan-Amerikan kisoissa Colorado Springsissä hopealle sekä maailmancupissa Oak Lawnsissa neljänneksi.


title: Héctor Milián

text: 1987 Milián voitti sarjansa Pan-Amerikan kisoissa Indianapolisissa. Clermand-Ferrandin MM-kisoissa hän sijoittui seitsemänneksi. FILA:n Grand Prix -gaalassa hän oli viides ja maailmancupissa kolmas. 1988 Milián uusi Pan-Amerikan mestaruutensa ja voitti sarjansa myös Ateenassa järjestetyssä maailmancupissa sekä aikuisissa että omassa ikäluokassaan. 1990 Ostian MM-kisoissa hän oli viides. Milián toisti Pan-Amerikan mestaruutensa ja maailmancup-voittonsa myös vuosina 1989–1992. 1992 Barcelonan olympialaisissa hän voitti kultamitalin voitettuaan loppuottelussa Yhdysvaltain Dennis Marvin Koslowskin. 1993 hän voitti kultaa Pan-Amerikan mestaruuskisoissa sekä Keski-Amerikan ja Karibian kisoissa.


title: Héctor Milián

text: 1994 MM-kisoissa Tampereella Milián paini 130-kiloisissa ja saavutti hopeaa hävittyään loppuottelussa Aleksandr Karelinille. Seuraavaksi vuodeksi hän palasi 100-kiloisiin ja voitti jälleen Pan-Amerikan mestaruuden. Prahan MM-kisoissa hän saavutti hopeaa hävittyään loppuottelussa Ruotsin Mikael Ljungbergille. Maailmancupissa hän paini 130-kiloisissa ja sijoittui sarjassaan toiseksi. 1996 Atlantan olympialaisissa Milián oli 100-kiloisten sarjassa viides. Samana vuonna maailmancupissa hän paini 130-kiloisissa toiseksi. 1997 hän voitti Pan-Amerikan mestaruuden 125 kilon sarjassa. Wrocławin MM-kisoissa pysyvästi 130-kiloisten sarjaan siirtynyt Milián saavutti pronssia. 1998 hän oli Pan-Amerikan kisoissa hopealla ja sijoittui Gävlen MM-kisoissa seitsemänneksi. 1999 hän palasi voittajaksi Pan-Amerikan kisoissa ja saavutti Ateenan MM-kisoissa Karelinin jälkeen hopeaa. Vuonna 2000 hän saavutti Pan-Amerikan mestaruuskisoissa hopeaa ja sijoittui Sydneyn olympialaisissa viidenneksi. Viimeisissä kansainvälisissä kisosisaan 2001 hän voitti Pan-Amerikan mestaruuden.


title: Vehicle Assembly Building

text: Vehicle Assembly Building (VAB), alun perin Vertical Assembly Building, on NASA:n rakennus Kennedy Space Centerissä Floridassa.. Se on osa Laukaisukompleksi 39:ää


title: Vehicle Assembly Building

text: VAB rakennettiin Apollo-ohjelmassa käytettyjen Saturn V-rakettien kokoomispaikaksi. Syksyyn 2010 asti siellä koottiin avaruussukkulat lähtökuntoon. Rakennuksen (ja laukaisualustojen) muutostyöt Ares-raketteja varten on jo käynnissä. Kokoamisen jälkeen alus kuljetetaan Mobile Launcher Platformilla ja Crawler-Transporterilla toiselle kahdesta laukaisualustasta (39A ja 39B)


title: Vehicle Assembly Building

text: VAB on 160,02 m korkea, 218,24 m pitkä ja 157,89 m leveä. Sen pinta-ala on 32 374,85 m² ja tilavuus 3 664 992,82 m.


title: Vehicle Assembly Building

text: Rakennuksen kokoa kuvaa sen kylkeen maalattu Yhdysvaltain lippu. Lipun tähdet ovat 1,8-metrisiä, sen sininen osa on koripallokentän kokoinen ja juovat ovat ajokaistan levyiset. Rakennuksen tilavuus on niin iso, että NASAn työntekijä ovat kertoneet, että sillä on oma sää. Hyvin kosteina päivinä katon rajaan on tiivistynyt sadepilviä.


title: Vehicle Assembly Building

text:
Koska rakennus sijaitsee Floridassa, missä hurrikaanit ja troppiset myrskyt ovat tavallisia, se rakennettiin kestämään niitä.
Suurin myrskytuho tapahtui 2004, kun Hurrikaani Frances irrotti rakennuksen seinistä 850 kpl 3 x 12 m kokoisia alumiinisia paneeleja, minkä tuloksena seiniin syntyi noin 3 716,12 m² reikää. Hurrikaani Jeanne irrotti vielä 25 paneelia lisää kolme viikkoa myöhemmin. Aiemmin samana vuonna Hurrikaani Charley aiheutti noin 700 000 dollarin vahingot. Osa irronneista paneeleista oli tarkoitettu irtoamaan suuren paine-eron muodostuessa rakennuksen ulko- ja sisäpuolen välille, millä pyritään takaamaan rakenteiden säilyminen ehjänä nopeiden paineenvaihteluiden aikana.


title: Vehicle Assembly Building

text: Rakennuksessa on neljä 138,99 m korkeaa pääovea. Sukkulajärjestelmän eri osien nostamiseksi VAB:ssä on kaikkiaan 71 nosturia ja kaksi siltanosturia.


title: Vehicle Assembly Building

text:
Odotettavasti 2008-2009 alkaen Vehicle Assembly Buildingia aletaan muuttaa siten, että siellä voidaan koota sekä sukkuloita, että uusia Ares I -raketteja. Avaruussukkuloiden käytöstä poistamisen jälkeen 2010 VAB muokataan Ares I:n ja miehittämättömän Ares V:n kokoomispaikaksi.
Lopulta siellä tullaan kokoamaan yhteen Orion/Ares I ja Altair/Ares V-kokoonpanot.


title: Kim Jong-su

text: Kim Jong-su (s. 9. tammikuuta 1970) on pohjoiskorealainen pistooliampuja.


title: Kim Jong-su

text: Kim saavutti Ateenassa 2004 50 m pistoolissa olympiapronssia. Lisäksi hän on saanut Zagrebissa 2006 maailmanmestaruuskilpailuissa hopeaa 25 m vakiopistoolissa ja joukkuepronssia 25 m isopistoolissa. Hän sijoittui toiseksi samassa lajissa sekä kolmanneksi 10 metrin ilmapistoolista Pekingissä 2008, mutta hän antoi positivisen doping-näytteen ja hänen tuloksensa hylättiin sekä mitalit jaettiin seuraaviksi tulleille. Kielletty lääkeaine oli propanololi-beetasalpaaja.


title: Kåre Ingebrigtsen

text: Kåre Ingebrigtsen (s. 11. marraskuuta 1965) on norjalainen jalkapallovalmentaja ja entinen pelaaja. Hän toimi vuosina 2014–2018 Rosenborgin päävalmentajana.


title: Kåre Ingebrigtsen

text: Ingebrigtsen pelasi uransa menestyksekkäimmät vuodet Rosenborg BK:n joukkueessa. Hän edusti Norjassa myös Lillestrøm SK:ta ja Strømsgodsetia sekä Englannissa Manchester Cityä. Hän voitti Rosenborgissa kolme liigamestaruutta sekä kolme cup-mestaruutta. Norjan maajoukkueessa Ingebrigtsen pelasi 23 A-maaottelua ja teki yhden maalin.


title: Kåre Ingebrigtsen

text: Valmennusuransa Ingebrigtsen aloitti kaudella 2007 2.divisioonassa pelanneen Ranheim IL:n päävalmentajana. Lokakuussa 2007 hän siirtyi Rosenborgin apulaisvalmentajaksi loppukaudeksi. Marraskuussa 2007 hän siirtyi Tippeligaeniin nousseen FK Bodø/Glimtin päävalmentajaksi. Ingebrigtsenin johdolla seura sijoittui kaudella 2008 yllättäen liigassa neljänneksi ja eteni Norjan cupissakin puolivälieriin. Seuraavaan kauteen joukkue lähti menestyksen myötä kovilla odotuksilla, mutta sijoitus oli lopulta 15:s ja Bodø/Glimt putosi takaisin Adecco-liigaan. Hän ei onnistunut nostamaan seuraa takaisin liigaan ja sai toukokuussa 2011 potkut.


title: Kåre Ingebrigtsen

text: Heinäkuussa 2012 Ingebrigtsenistä tuli Viking FK:n apulaisvalmentaja. Ingebrigtsenin ja ruotsalaisen Kjell Jonevretin johdolla Viking sijoittui kahdesti perättäin Tippeligaenin viidenneksi. Heinäkuussa 2014 Ingebrigtsen jätti Vikingin ja siirtyi Rosenborgin päävalmentajaksi kauden loppuun ulottuvalla sopimuksella. Ingebrigtsen luotsasi Rosenborgin liigassa kakkoseksi 11 pistettä mestaruuden vieneen Molden takana. Kauden jälkeen hän teki kolmevuotisen jatkosopimuksen seuran kanssa.


title: Kåre Ingebrigtsen

text: Kaudella 2015 Ingebrigtsen jatkoi Rosenborgin peräsimessä ja joukkue pysyi koko kauden mestaruusvauhdissa. Lopulta seura varmisti Tippeligaenin voiton kaksi kierrosta ennen sarjan päätöstä. Seuran edellisestä mestaruudesta oli kulunut jo viisi vuotta. Ingebrigtsenin kausi RBK:n valmentajana sai kruunun marraskuussa, kun seura voitti Sarpsborg 08 FF:n 2–0 ja nappasi 12 vuoden tauon jälkeen tuplamestaruuden. Kaudella 2017 Ingebrigtsen luotsasi Rosenborgin mestariksi jo kolmannen kerran henkilökohtaisella valmennusurallaan ja 25. kerran seuran historiassa. Europeleissä kauden suurin pettymys oli putoaminen Mestarien liigassa karsintojen kolmannella kierroksella Celticille 0–1 kotitappiolla. Eurooppa-liigassa Rosenborg pudotti AFC Ajaxin ja eteni lohkovaiheeseen.


title: Kåre Ingebrigtsen

text: Kaudella 2018 Rosenborg sai mestaruustaisteluun kovia haastajia SK Brannista ja Moldesta. Heinäkuussa joukkue kompuroi Mestarien liigan karsinnoissa islantilaista Valuria vastaan ja voitti joukkueen vasta rangaistuslaukauskilpailun jälkeen. Ottelun jälkeen seurajohto erotti yllättäen Ingebrigtsenin tehtävistään. Neljä vuotta Rosenborgia valmentanut Ingebrigtsen oli seuran pitkäaikaisin päävalmentaja 2000-luvulla.


title: Patrik Isaksson

text: Patrik Isaksson (s. 3. elokuuta 1972) on ruotsalainen popmuusikko. Hän julkaisi debyyttialbuminaan levyn "När verkligheten tränger sig på" (1999), johon sisältyy hitti "Du får göra som du vill". Laulu voitti vuoden parhaan laulun Grammis-palkinnon 1999.


title: Patrik Isaksson

text: Isaksson on osallistunut Melodifestivaleniin lauluillaan "Faller du så faller jag" (2006) ja "Under mitt tunna skinn" (2008).


title: Patrik Isaksson

text: Tukholmassa syntynyt Isaksson on julkaissut yhteensä viisi studioalbumia ja yhden kokoelmalevyn:


title: Kulkukoira (elokuva)

text: Kulkukoira on Akira Kurosawan ohjaama film noir -tyyliä sisältävä poliisielokuva.


title: Kulkukoira (elokuva)

text: Elokuvan tapahtumat sijoittuvat helleaallon kourissa käpristelevään Tokioon, jossa näkyvät edelleen toisen maailmansodan pommitusten jäljet.


title: Kulkukoira (elokuva)

text: Nuoren poliisin virka-ase varastetaan bussissa. Hän pääsee etsimään sitä vanhemman poliisin seurassa. Asetta on käytetty ryöstössä. Poliisit pääsevät laittoman asekaupan jäljille.


title: Ultrat

text: Ultrat tarkoittaa urheilujoukkueen fanaattista kannattajaryhmää. Vahvimmin käsite liitetään jalkapallokulttuuriin. Tämäntyyppiset kannattajaryhmät saivat alkunsa Italiassa 1960-luvun loppupuolella seurojen alennettua tiettyjen katsomonosien pääsylippuhintoja. Vanhin olemassa oleva ultraryhmä on italialaisen AC Milanin Fossa dei Leoni, joka on perustettu 1968. Sana "ultra" on latinaa ja tarkoittaa ”tuolla puolen”, viitaten siihen, että ultrien innokkuus on tavanomaisen tuolla puolen.


title: Ultrat

text: Ultraryhmille ominaista on äänekkyys ja värikkyys katsomossa. Ryhmät sanoittavat omia kannatuslaulujaan ja suunnittelevat värikkäitä banderolleja ja korkeita lippuja, joita käytetään tifojen toteuttamiseen.


title: Ultrat

text: Ultrakannattajan neljä sääntöä:Ultratoiminnan pääpaino on oman joukkueen kannattamisessa, mutta 1990-luvulta lähtien toiminta on ajoittain yhdistetty huliganismiin. Katsomossa ja areenoiden ulkopuolella on sytytetty soihtuja ja heitelty paukkupommeja, ja ultraryhmät ovat ottaneet väkivaltaisesti yhteen keskenään tai poliisin kanssa. Jotkut ultraryhmät tunnetaan myös kannattamistaan poliittisista aatesuunnista.